خالیدی کوڕی وه‌لید خوشکه‌زای یه‌کێک له ژنه‌کانی موحه‌ممه‌ده به ناوی مه‌یمونه کچی ئه‌لحارث، له‌ساڵی حه‌وتی کۆچیدا، واته دوای سه‌رهه‌ڵدانی ئیسلام به بیست ساڵ، بووه به موسڵمان، که‌سێکی چاونه‌ترس بووه‌و موحه‌ممه‌د له‌پیاهه‌ڵدانێکدا وتویه‌تی که ئه‌و یه‌کێکه له شمشێره‌کانی خودا. له‌دوای داگیرکردنی مه‌ککه، له‌سه‌ر فه‌رمانی موحه‌ممه‌د، شه‌ڕی خێڵی جه‌زیمه (بني جذیمة)ی کردووه‌و کۆمه‌ڵکوژییه‌کی گه‌وره‌ی ئه‌نجامداوه، چونکه ده‌ستی له بێتاوان و منداڵه‌کان نه‌پاراستووه‌و هه‌موویانی کوشتووه، هه‌روه‌ها دژ به (موسه‌یله‌مه‌ی حه‌نه‌فی) له ناوچه‌ی یه‌مامه کۆمه‌ڵکوژییه‌کی دیکه‌ی ئه‌نجامداوه، دواتریش ده‌وری کاریگه‌ری هه‌بووه له شه‌ڕی فارس و رۆمه‌کاندا، هه‌ر له‌سه‌ر ده‌ستی ئه‌ویش بووه ناوچه‌ی شام (دیمه‌شق و ده‌وروبه‌ری) داگیرکراوه، ساڵی بیست و یه‌کی کۆچی، له‌سه‌رده‌می خه‌لافه‌تی عومه‌ردا مردووه.\nمالکی کوڕی نووه‌یره یه‌کێک بووه له سه‌رکرده دیارو متمانه‌پێکراوه‌کانی خێڵی یه‌ربوع (بني یربوع) له هۆزی ته‌میم، خۆی و براکه‌ی ئه‌سپسوارێکی ئازاو شاعیرێکی ناوداری هۆزه‌که‌ی خۆیان بوون، له‌لایه‌ن شاعیره‌کانی دیکه‌شه‌وه چه‌ندین په‌ندو شیعریان به‌سه‌ردا هه‌ڵداوه، به هۆی موسڵمانبوونی ئه‌م پیاوه‌وه هه‌موو که‌سوکارو هۆزه‌که‌ی بوونه‌ته موسوڵمان، یه‌کێک بووه له صه‌حابه‌کانی موحه‌ممه‌دو له ده‌ستپاکی و متمانه‌ییدا موحه‌ممه‌د کردبوی به سه‌رپه‌رشتی ئه‌و پاره‌وپوله‌ی که له ڕێی زه‌کاته‌وه کۆده‌کرانه‌وه.\nمالک که‌سایه‌تیه‌کی کاریزمایی هه‌بووه، مێژوونوسان باسیان له میهره‌بانی ئه‌و کردووه به‌شێوه‌یه‌ک که هه‌رگیز ئاگر له‌ماڵه‌که‌یدا نه‌کوژابێته‌وه، واته هه‌میشه خواردن و خواردنه‌وه‌ی بۆ میوانان و هه‌ژاران و که‌سانی بێ په‌نا ئاماده‌بووه، به‌ڵام ڕۆژگارێک هاتۆته پێش که به‌فه‌رمانی خالیدی کوڕی وه‌لید بکوژرێت و له‌هه‌مان شه‌ودا له‌یلای هاوسه‌ریشی لاقه بکرێت.\nهاوسه‌ره‌که‌ی مالک، له‌یلای کچی سینان، یه‌کێک بووه له هه‌ره جوانه‌کانی عه‌ره‌ب و له نازداریدا به‌ناوبانگ بووه، جوانیی ئه‌وو شیعره‌کانی مالک به‌سه‌ر ئه‌ودا، له‌ته‌واوی ناوچه‌که ده‌نگی دابووه‌وه.\nله‌نێوان ئه‌م دوو سه‌رکرده‌یه‌دا، مالک و خالید، شه‌ڕێکی خوێناوی پڕ له شه‌رمه‌زاری ڕوویداوه، ده‌رباره‌ی هۆکاری هه‌ڵگیرسانی شه‌ڕه‌که‌ش چیرۆکی جیاجیا هه‌یه، به‌ڵام به‌شی هه‌ره زۆریان له‌سه‌ر ئه‌وه کۆکن که په‌یوه‌ندی به زه‌کاته‌وه هه‌بوو.\nله دوای مردنی موحه‌ممه‌دو دانانی (أبوبکری صدیق) به‌خه‌لیفه‌ی یه‌که‌م، چه‌ندین بنه‌ماڵه‌و خێڵ و هۆز، له چه‌ندین ناوچه‌ی جیاجیاوه، له پێدانی زه‌کات په‌شیمان بوونه‌ته‌وه، به‌م هۆیه‌وه کێشه‌یه‌ک له‌و سه‌رده‌مه‌دا په‌یدابووه که له مێژووی ئیسلامدا ناسراوه به جه‌نگی هه‌ڵگه‌راوه‌کان (حروب الردة). یه‌کێک له‌و که‌سایه‌تیانه، که خه‌ڵکانێکی زۆر شوێنکه‌وته‌ی بوون و له پێدانی زه‌کات په‌شیمان بوونه‌وه، مالک بوو، به ئاشکرا رایگه‌یاند که چیتر زه‌کات به خه‌لیفه نادات.\nبۆ ئه‌م مه‌به‌سته‌ش خه‌لیفه ئه‌بوبه‌کر کۆبونه‌وه‌یه‌کی گرنگی له‌گه‌ڵ صه‌حابه‌کاندا سازکرد، بۆچوونی خۆی وابووه که به هێزی شمشێر وه‌ڵامی هه‌موو هه‌ڵگه‌ڕاوه‌کان بدرێته‌وه، به‌شێک له ئاماده‌بوانیش بۆچوونه‌که‌ی ئه‌ویان به باش نه‌زانیبوو، یه‌کێک له‌وانه عومه‌ری کوڕی خه‌تتاب بوو، له دیدگای ئه‌وانه‌وه: ئه‌گه‌رچی هه‌ڵگه‌ڕاوه‌کان زه‌کات ناده‌ن به‌ڵام باوه‌ڕیان به خوای ئیسلام و په‌یامبه‌ره‌که‌ی هه‌یه‌و موسڵمانن ئیتر پێویست به‌وه ناکات وه‌ک کافر ته‌ماشا بکرێن و بکوژرێن، له‌و کۆبوونه‌وه‌یه‌دا عومه‌ر به ئه‌بوبه‌کری وتووه:\nكَيْفَ تُقَاتِلُ النَّاسَ وَقَدْ قَالَ رَسُولُ اللَّهِ  صَلَّى اللَّهُ عَلَيْهِ وَسَلَّمَ  أُمِرْتُ أَنْ أُقَاتِلَ النَّاسَ حَتَّى يَقُولُوا لَا إِلَهَ إِلَّا اللَّهُ فَمَنْ قَالَ لَا إِلَهَ إِلَّا اللَّهُ فَقَدْ  عَصَمَ  مِنِّي مَالَهُ وَنَفْسَهُ إِلَّا بِحَقِّهِ وَحِسَابُهُ عَلَى اللَّهِ.\nچۆن شه‌ڕی خه‌ڵکانێک ده‌که‌یت که ده‌رباره‌یان په‌یامبه‌ری خوا وتویه‌تی: فه‌رمانم پێکراوه شه‌ڕی خه‌ڵکی بکه‌م تا ده‌ڵێن جگه له خوا هیچ خوایه‌کی تر نییه، هه‌ر که‌سێکیش بڵێ جگه له خوا هیچ خوایه‌کی تر نییه سه‌رو سامانی له من حه‌رامه به حه‌قی خۆی نه‌بێت، (واته ته‌نها له رۆژی قیامه‌تدا لێپرسینه‌وه‌ی له‌گه‌ڵ ده‌کرێت) هه‌موو لێپرسینه‌وه‌یه‌کیشی ده‌گه‌ڕێته‌وه بۆ خوا.\nئه‌بوبه‌کریش به‌م شێوه‌یه وه‌ڵامی داوه‌ته‌وه:\n وَاللَّهِ لَأُقَاتِلَنَّ مَنْ فَرَّقَ بَيْنَ الصَّلَاةِ وَالزَّكَاةِ.\nسوێند به خوا شه‌ڕی هه‌موو ئه‌وانه ده‌که‌م که نێوانی نوێژو زه‌کات جیاده‌که‌نه‌وه.\nسه‌رئه‌نجام له کۆبوونه‌وه‌که‌دا، له‌سه‌ر پێداگری ئه‌بوبه‌کر، بڕیار ده‌ده‌ن به شمشێر کۆتایی به هه‌ڵگه‌ڕاوه‌کان بهێنن. چه‌ندین له‌شکری جیا جیا به‌ناوچه‌کاندا بڵاو ده‌که‌نه‌وه‌و هێزێکی زۆری چه‌کدار ڕه‌وانه‌ی به‌ره‌کانی جه‌نگ ده‌که‌ن.\nخالید یه‌کێک بووه له‌و سه‌رکردانه‌ی که‌له‌گه‌ڵ له‌شکره‌که‌یدا ڕه‌وانه کرابوو له‌دژی هه‌ڵگه‌ڕاوه‌کان شه‌ڕ بکات، پاش ئه‌وه‌ی چه‌ندین شه‌ڕی به‌سه‌رکه‌وتوویی له دژی هه‌ڵگه‌ڕاوه‌کان ئه‌نجامدا، به‌بێ ئه‌وه‌ی فه‌رمانی پێبکرێت به‌ره‌و شه‌ڕی مالک و شوێنکه‌وتوانی چووه. که‌هه‌واڵی هاتنی له‌شکری خالید گه‌یشتووه به ناوچه‌که، مالک بڵاوه‌ی به لایه‌نگرانی کردووه تا ڕووبه‌ڕوی شه‌ڕ نه‌بنه‌وه. پاش ئه‌وه‌ی خالید چووه‌ته ناوچه‌که‌وه، چه‌ند ده‌سته‌یه‌کی دروست کردووه تا به‌شوێن هه‌ڵگه‌ڕاوه‌کاندا بگه‌ڕێن و بیاندۆزنه‌وه تا بیانکوژن. مێژوونوسان باسی ئه‌وه‌یان نه‌کردووه که چۆن مالک و کۆمه‌ڵێک له شوێنکه‌وتوانی به شمشێره‌کانیانه‌وه گه‌یشتوونه‌ته لای خالید، به‌ڵام باسی ئه‌وه‌یان کردووه که لایه‌نگرانی خالید داوایان له مالک و چه‌کداره‌کانی کردووه شمشێره‌کانیان دانێن و پێکه‌وه نوێژێک بکه‌ن. مالکیش ڕازی بووه چونکه خۆیان به موسڵمان زانیبوو، شمشێره‌کانیان داناوه‌و ڕیزیان به‌ستووه‌و نوێژیان کردووه، به‌ڵام له‌ساته‌وه‌ختی ته‌واوبوونی نوێژه‌که‌دا له‌شکری خالید په‌لاماری ئه‌وانیان داوه، مالک و ئه‌وانه‌ی له‌گه‌ڵی بوون قۆڵبه‌ست کراون و له‌به‌رده‌م خالیددا دایانناون، جێی خۆیه‌تی ئه‌وه بڵێین له‌ناو دیله‌کاندا له‌یلا، هاوسه‌ره جوانه‌که‌ی مالکیشی تێدا بووه.\nهه‌ندێک له سه‌رچاوه‌کان باسی ئه‌م ساته‌وه‌خته‌یان کردووه‌و کۆمه‌ڵێک ڕوداوی په‌یوه‌ندیداریان هێناوه‌ته گۆڕێ، ئێمه باسکردنی ئه‌و ورده‌کاریانه به پێویست نازانین چونکه مه‌به‌ستی ئێمه گه‌ڕان نییه به‌شوێن هۆو هۆکارو چه‌ندێتی و چۆنێتی، به‌ڵکو مه‌به‌ستی ئێمه له نیشاندانی دواهه‌مین حیوارو دواهه‌مین ده‌رئه‌نجامه که‌په‌یوه‌ندی به توێژینه‌وه‌که‌مانه‌وه هه‌یه.\nئه‌بوبه‌کر فه‌رمانی به له‌شکره‌کان کردبوو: هه‌ر کاتێک ده‌گه‌نه ناوچه‌یه‌ک بانگ بده‌ن با خه‌ڵکی بێن و ڕیز ببه‌ستن و نوێژ بکه‌ن، ئه‌گه‌ر خه‌ڵکی ناوچه‌که ئه‌مه‌یان کرد وازیان لێ بهێنن و ده‌ست مه‌هێننه ڕێیان به‌ڵام داوای زه‌کاتیان لێ بکه‌ن، ئه‌گه‌ر نه‌هاتن بگه‌ڕێن به شوێنیانداو بیاندۆزنه‌وه‌و بیانکوژن یان ئه‌گه‌ر بۆتان کرا بیانسوتێنن، خۆ ئه‌گه‌ر باوه‌ڕیان به ئیسلام هێنا ئه‌وه داوای زه‌کاتیان لێ بکه‌ن، ئه‌گه‌ر زه‌کاتیان دا وازیان لێ بهێنن ئه‌گه‌ر نه‌یاندا یه‌ک به‌یه‌کیان بکوژن.\nپێش ئه‌وه‌ی گۆمه خوێناویه‌که بشڵه‌قێت خالیدو مالک هه‌ندێک گفتوگۆیان کردووه، کۆتایی گفتوگۆکه‌ش گه‌یشتووه به‌وه‌ی خالد به مالکی وتووه: من بکوژی تۆم، چونکه تۆ په‌یوه‌ندیت به کافرانه‌وه کردووه. ئینجا داوای له که‌سێک کردووه به‌ناوی (ضیرار کوڕی ئیزوه‌ر) مالک سه‌رببڕێت.\nدوو صه‌حابه (عبدلله بن عمر)و (ابو قتادة الانصاري) که دوو که‌سایه‌تی ناوداری مێژووی ئیسلامن و له‌گه‌ڵ خالیددا چووبوونه شه‌ڕه‌که‌وه، هه‌ست ده‌که‌ن که خالید دادپه‌روه‌ر نییه‌و درێغی له مالک ده‌کات، داوایان له خالد کردووه نه‌یکوژێت، به‌ڵام خالید داواکانی پشتگوێ خستوون.\nفَالْتَفَتَ مَالِكٌ إِلَى زَوْجَتِهِ وَقَالَ: هَذِهِ الَّتِي قَتَلَتْنِي\nئیتر مالک لایه‌کی بۆ ژنه‌که‌ی خۆی کردۆته‌وه‌و به خالیدی وتووه ئه‌م ژنه‌م کوشتمی.\nمه‌به‌ستی مالک ئه‌وه بوو خالید چاوی بڕیوه‌ته ژنه‌که‌ی و جوانیی ژنه‌که‌ی وای له خالید کردووه بڕیاری کوشتنی بدات و دواتر وه‌ک ده‌ستکه‌وتێکی شه‌ڕ ده‌ست به‌سه‌ر ژنه‌که‌شیدا بگرێت.\nقَالَ خَالِدٌ: بَلِ اللَّهُ قَتَلَكَ بِرُجُوعِكَ عَنِ الْإِسْلَامِ، فَقَالَ: أَنَا عَلَى الْإِسْلَامِ، فَقَالَ: اضْرِبْ عُنُقَهُ، فَضَرَبَ عُنُقَهُ.\nخالید وتی: نه‌خێر خوا ده‌تکوژێ که له ئیسلام هه‌ڵگه‌ڕاویته‌ته‌وه.\nمالک وتی: نه‌خێر من له‌سه‌ر دینی ئیسلامم\nخالید وتی: ئه‌ی زیرار، سه‌ری بڕه، زیراریش مالکی سه‌ربڕی.\nابن اثیر، که یه‌کێکه له مێژوونوسه باوه‌ڕپێکراوه‌کانی ئیسلام، به‌شێوازێکی دی باسی کردووه‌و ده‌ڵێت خالید بانگی مالکی کردووه‌و له‌وه ئاگاداری کردۆته‌وه که ئه‌و له ئایینی ئیسلام هه‌ڵگه‌ڕاوه‌ته‌وه چونکه باوه‌ڕی به پێدانی زه‌کات نه‌ماوه، هه‌روه‌ها باوه‌ڕی به که‌سێکی تر کردووه که په‌یامبه‌ره، ئه‌ویش ئافره‌تێک بوو به‌ناوی سه‌جاح، ئینجا پرسیاری لێ کردووه: ئایا تۆ نازانێت زه‌کاتیش هاوشانی نوێژکردنه.!؟ مالکیش وه‌ڵامی داوه‌ته‌وه که هاوه‌ڵه‌که‌تان به‌و شێوه‌یه پاگه‌نده‌ی کردووه. (واته موحه‌ممه‌د پڕوپاگه‌نده‌ی ئه‌وه‌ی کردووه که گوایه زه‌کاتیش له‌ئاستی نوێژکردندایه، ده‌نا من بڕوام پێی نییه) به‌م وه‌ڵامه خالید په‌ست بووه‌و پێی وتووه: ئایا ئه‌و هاوه‌ڵی ئێمه‌یه‌و هاوه‌ڵی تۆ نییه.!؟ ئه‌ی زیرار بده له گه‌ردنی.. ئیتر زراریش سه‌ری بڕیوه.\nدوای سه‌ربڕینی مالک، یه‌که یه‌که دیله‌کانی تریان سه‌ربڕیوه که به دوانزه که‌س مه‌زه‌نده کراون، سه‌ره بڕاوه‌کانیان خستۆته ناو قازانێکی گه‌وره‌وه‌و کوڵاندویانن. مالک که‌سێکی زۆر توکن بووه، ئه‌وه‌نده تووک و قژ و ڕیش و سمێڵی بژو درێژو پڕ بووه ئاوه کوڵاوه‌که نه‌یتوانیوه به باشی سه‌رو که‌لله‌ی بکوڵێنێت بۆیه زیاتر چاوه‌ڕوانیان کردووه، دوای کوڵاندنیان:\nفَأَكَلَ مِنْهَا خَالِدٌ تِلْكَ اللَّيْلَةَ لِيُرْهِبَ بِذَلِكَ الْأَعْرَابَ مِنَ الْمُرْتَدَّةِ وَغَيْرِهِمْ.\nهه‌ر ئه‌و شه‌وه خالید لێی خوارد تا ئه‌عرابه‌کان له هه‌ڵگه‌ڕاوه‌و نموونه‌ی وه‌ک هه‌ڵگه‌ڕاوه‌کان بتۆقێنێت.\nوَاصْطَفَى خَالِدٌ امْرَأَةَ مَالِكِ بْنِ نُوَيْرَةَ.\nهه‌روه‌ها خالید ژنه‌که‌ی مالکی له‌ناو ژنه تاڵانیه‌کانی تردا بۆی خۆی هه‌ڵبژارد.\nئه‌بو قیتاده به‌م کۆمه‌ڵکوژی و غه‌دره‌ی خالید په‌ست و نیگه‌ران بووه‌و گه‌راوه‌ته‌وه بۆ مه‌دینه‌و چیرۆکه‌که‌ی بۆ ئه‌بوبه‌کری صدیق و عومه‌ری کوڕی خه‌تتاب گێڕاوه‌ته‌وه، سوێندیشی خواردووه که چیتر نه‌چێته هیچ شه‌ڕێکه‌وه که خالید سه‌رکردایه‌تی له‌شکره‌که بکات. هه‌روه‌ها عومه‌ری کوڕی خه‌تتابیش به خالیدی وتووه:\nيَا عَدُوَّ اللَّهِ قَتَلْتَ امْرَأً مُسْلِمًا ثُمَّ نَزَوْتَ عَلَى امْرَأَتِهِ ، لَأَرْجُمُنَّكَ.\nئه‌ی دوژمنی خودا، که‌سێکی موسڵمانت کوشت و ژنه‌که‌یت لاقه‌ت کرد، ئه‌بێ ڕه‌جمت بکه‌م.\nبه‌ڵام ئه‌بوبه‌کری صدیق نه‌یهێستووه‌و به عومه‌ری وتووه:\nلێی مه‌گره وای زانیوه کارێکی باشی کردووه به‌ڵام به هه‌ڵه‌دا چووه.\nله‌م توێژینه‌وه کورته‌دا هه‌وڵی ئه‌وه‌مان نه‌داوه هه‌ق و ناهه‌ق جیا بکه‌ینه‌وه‌و لایه‌نگیری خۆمان بۆ لایه‌کیان نیشان بده‌ین، به‌ڵام ناوه‌ڕۆکی به‌سه‌رهاتی ئه‌م چیرۆکه پیمان ده‌ڵێت: هه‌ندێک ڕووداوی مێژوو هه‌ن که به خوێندنه‌وه‌یان مرۆڤ توشی شۆک ده‌بێت و ناتوانێت به ئاسانی له‌بیر خۆی بباته‌وه.! ئێمه چۆن بتوانین ئه‌م کاره‌ساتانه شی بکه‌ینه‌وه: سه‌ربڕینی مرۆڤه‌کان، کوڵاندنیان له قازانێکی گه‌وره‌داو دواتر خواردنیان، په‌لاماری ژن و منداڵه‌کانیان، له پاش ئه‌م گۆمه خوێناویه هه‌ست به هیچ له‌که‌و شوره‌ییه‌ک نه‌که‌ن، خوێن نه‌یانگرێ به‌ڵکو غه‌رزه‌ی سێکسیان بجوڵێت و لاقه‌ی ئافره‌ت بکه‌ن، ئه‌مه له‌کاتێکدا که هه‌ر ئه‌و ڕۆژه مێرده‌که‌ی و خۆشه‌ویسته‌کانی تری سه‌ربڕاون، به فیزو له‌خۆباییبونه‌وه باسی سه‌رکه‌وتنی خۆیان بگێڕنه‌وه، ئه‌مه جگه له شانۆنامه‌یه‌کی پڕ له شه‌رمه‌زاری هیچ شیکردنه‌وه‌یه‌کی دی هه‌ڵناگرێت، چونکه مرۆڤ ناتوانێت دڕنده‌یی سیسته‌مێکی ئاوا خوێناوی له‌بیر بکات.\nئایا چاوه‌کانی خالید، له‌پاش بینینی سه‌ربڕین و فیچقه‌ی خوێن له گه‌ردنی مرۆڤه‌کانه‌وه، له‌دوای کوڵاندنیان و له دوای خواردنیان، ئه‌وه چۆنه توانیوێتی هه‌ست به دیمه‌نی جوان بکات و مێینه‌یی له رووخساری مرۆڤدا بیبینێت؟! ئه‌وه چۆنه ئاره‌زووه سێکسیه‌که‌ی جوڵاوه‌و ئه‌وه چۆنه توانیوێتی بچێته په‌رده‌ی لاقه‌کردنی ژنێکه‌وه که له‌به‌رده‌میدا خۆشه‌ویسته‌که‌یان سه‌ربڕیوه.؟! ئێمه چۆن بتوانین شیکردنه‌وه‌یه‌کی زانستی بۆ دیارده‌ی سێکس له‌م چیرۆکه‌دا بکه‌ین: ئه‌مه‌ی خالید کردی ئایا دیارده‌یه‌کی سروشتیه یان ئه‌مه به‌رهه‌مده‌هێنرێت و مێژووکرده.؟ ئه‌مه ده‌چێته ناو چ رێسایه‌کی ئایینی و چ گوتارێکی میتافیزیکی و تێکه‌ڵ به چ ئه‌خلاقێک ده‌بێت.؟!؟ له ڕاستیدا وه‌ڵامی ئه‌م پرسیارانه چه‌ندی توێژینه‌وه‌ی گرنگی ده‌وێت که ڕه‌نگه ئێمه نه‌توانین هه‌موو گۆشه‌کانی ببینین.\nموحه‌ممه‌دی په‌یامبه‌ری موسڵمانان خالیدی کوڕی وه‌لیدی چواندووه به یه‌کێک له شمشێره‌کانی خودا، ئیتر پێویست ناکات ئێمه به‌شوێن ناوێکدا بگه‌ڕێین که بۆ خالید شیاو بێت و بتوانێت وێنه‌یه‌کی حه‌قیقی که‌سێکمان نیشان بدات که وه‌ک خالید بۆ کوشتنی مرۆڤ جه‌للادێکی بێ وێنه بێت، بۆ کوشتنی دیل پاڵه‌وانێکی خوێنسارد بێت، بۆ ئه‌تککردنی ئافره‌تان قاره‌مانێکی لاقه‌که‌ر بێت، له خواردنی گۆشتی مرۆڤیشدا گورگێکی ئاده‌می بێت.\nمێژووی ئیسلام پڕ پڕه له‌م جۆره به‌سه‌رهاتانه، له‌پاش سه‌رکه‌وتنی هه‌ر شه‌ڕێک موجاهیده موسڵمانه‌کان ڕاهاتوون په‌لاماری ژن و منداڵه‌کان بده‌ن و به‌دیل بیانگرن، دوای ئه‌وه‌ی له‌به‌رچاویان باوک و مێردو براو کوڕیان سه‌رده‌بڕن و له‌ناو خۆیاندا دابه‌شی ده‌که‌ن، وه‌ک بڵێی له‌و ڕۆژه‌دا هیچ ڕووی نه‌دابێت، یه‌کسه‌ر بیر له خه‌فه‌کردنی غه‌ریزه سێکسیه‌کانیان ده‌که‌نه‌وه، جله خوێناویه‌کانیان داده‌که‌نن و به خوێنێکی زۆر سارده‌وه، بۆ دامرکانده‌وه‌ی چوکی ڕه‌پیان لاقه‌ی ئافره‌ته دیلکراوه‌کان ده‌که‌ن، به‌م کاره‌شیان هه‌ست به هیچ له‌که‌و شوره‌ییه‌ک ناکه‌ن و بگره به له‌خۆباییبونه‌وه، باسی خوێنڕشتن و لاقه‌کردنه‌کانیان بۆ یه‌کتری ده‌گێڕنه‌وه، سه‌دان ساڵه له‌ناویاندا ئه‌م ڕه‌وشت و نه‌رێته باوه‌و وڵات و کۆمه‌ڵگایه‌ک شک نابه‌ین شه‌ڕی ئیسلامیه‌کانی تێدا بێت و ئه‌م نه‌رێته‌ی تێدا دووپات نه‌بوبێته‌وه، په‌رده‌کانی شانۆگه‌ری ئه‌م کلتوره پڕ له شه‌رمه‌زاریه به‌بێ ڕاوه‌ستان تا ئێستاش هه‌ر به‌رده‌وامه.\nله ڕاستیدا ڕاڕه‌وی مێژووی هیچ نه‌ته‌وه‌یه‌ک خاڵی نییه له‌به‌کارهێنانی توندڕه‌وی و زوڵم و خوێنڕشتن، چونکه ئه‌م سیفه‌تانه خه‌سڵه‌تێکی دانه‌بڕاوی ژیانی کۆمه‌ڵه‌کانن به‌و کۆمه‌ڵگاو نه‌ته‌وانه‌شه‌وه که ئێستا له‌به‌رزترین ئاستی شارستانی و زانستیدا ده‌ژین، بۆیه ئاساییه که بتوانین کۆمه‌ڵێک چیرۆکی هاوشێوه له مێژووی سه‌رجه‌م کۆمه‌ڵگاکاندا بخوێنینه‌وه، به‌ڵام دڕنده‌یی پیاوانی ئیسلامیه‌کان له‌به‌رامبه‌ر نه‌یارانیاندا ده‌گاته چڵه‌پۆپه.! موجاهیده‌کان ڕاهاتوون، له‌به‌رامبه‌ر به‌رگریکردنیان له ئیسلام، به له خۆبورده‌یی و جه‌رگبڕییه‌وه ئاماده‌ی کوشتن و خۆکوشتن بن، نه‌رێتی هێرش و هه‌ڵه‌شه‌و هه‌ڵکوتینه‌سه‌ر له‌ناویاندا نموونه‌یه‌کی هه‌ره به‌رزی زوڵم و غه‌درو ناپاکییه، له هه‌موو ساته‌وه‌ختێکدا هی ئه‌وه‌ن نزیکترین که‌سی خۆیان په‌ل په‌ل بکه‌ن.\n بۆ ته‌واوی رووداوه‌که بڕوانه ئه‌م سه‌رچاوانه: صحيح المسلم، كتاب الإيمان، باب الأمر بقتال الناس حتى يقولوا لا إله إلا الله محمد رسول الله. ابن اثير: اسد الغابة في معرفة الصحابة، به‌شی پیتی(خ) خالد بن الوليد، به‌شی پیتی(م) مالك بن نويرة. حياة الصحابة، للكاندهلوى: قصة خالد بن الوليد ومالك بن نويرة. البداية والنهاية، ابن کثير. ج1 فصل في خبر مالك بن نويرة اليربوعي التميمي. ابن الحجر، العسقلاني: الإصابة في تمييز الصحابة.ج3ص337. العقاد فى عبقرية الصديق، الصديق ابوبكر، سير أعلام النبلاء، سيرة الخلفاء الراشدين، سيرة أبي بكر الصديق رضي الله عنه، مقتل مالك بن نويرة التميمي الحنظلي. عز الدين أبو الحسن علي المعروف بابن الأثير، الكامل في التاريخ، دار الكتاب العربي، سنة النشر: 1417هـ/1997، الجزء الثاني، ذكر أحداث سنة إحدى عشرة » ذكر مالك بن نويرة.محمد حسين هيكل.ص143. الامام السيد عبدالحسين شرالدين: النص والاجتهاد، ص93-103. وفيات الاعيان 6/14\nڕێکه‌وتی بڵاوکردنه‌وه 2013-01-23 17:58:00\nخالیدی, کوڕی, وه‌لید, خوشکه‌زای, یه‌کێک, له, ژنه‌کانی, موحه‌ممه‌ده, به, ناوی, مه‌یمونه, کچی, ئه‌لحارث, له‌ساڵی, حه‌وتی, کۆچیدا, واته, دوای, مه‌ریوان, هه‌ڵه‌بجه‌ییمه‌ریوان, هه‌ڵه‌بجه‌یی, سێکس, و, خواردنی, گۆشتی, مردوو, له, که‌لله‌سه‌ری, خالیدی, کوڕی, وه‌لیددا Tags


مەملەکەتی شەیتان ــ کتێبی سێیەم : زنجیرەی ٧٦\nساحیرەکان و پەیمانی سولەیمان و موستیلەکەی\nلەبازاڕ پیاسەمان دەکرد چاوەرێی حوسێن بووین بمان بات بۆ تەکیەیەك لە کۆلن، نزیك عەسر بوو چاوەڕوانی نوێژی عەسرمان دەکرد کە قەسرو جەمعی بکەین پاشان بڕۆین بۆ نان خواردن بۆ تەکیە. لەگەڵ فریاد دا باسو خواسێکمان کردبوەوە لە باسی زمان و نوسینی جنۆکە کە ناسراوە بە (VOYNICH).\nتا ئێستا هیچ کام لە زانکۆ و ئەکادیمیاکانی جیهان نەیان توانیوە ئەم پرتوکە و کۆدەکانی بشکێنن و لێی تێبگەن کە باسەکەی چییە، ڤینچ یاخود ڤینش کە بەو شێوەیە دەخوێنرێتەوە. ئەم پەرتوکە و شێوازی نوسینانە جێگای پرسیاری ملیۆنەها خەڵکی سەر زەویە لە ئێستادا. لەم قسانەدا بووین لەگەڵ فریاد دا کە لە دوورەوە ویرسانم بەدی کرد ڕووە من دەهات.\nترسێك لە دڵمدا دروست بوو بوو، چونکە ئەوەندەم ئازار خواردبوو بەدەستیان بۆیە هەوڵمدا خۆمی لێ گێل بکەم و وانیشان بدەم نەمدیوە.\nبەجێم هێشت و ە دیسان ئاوڕم بۆ دواوە دایەوە نەمابوو، پاشان سەرم بەرز کردەوە دووبارە بینیمەوە بەلام ئەمجارە لە دووری چەند مەتریك دیسانەوە ڕووە من دەهات، بۆ جاری دووەم خۆم لێ بێدەنگ کردەوە. لەو کاتەدا فریاد و کاکە باز پرسیان: بۆ وا شڵەژاویت؟\nماکوان: نا هیچ نیە لێرەدا بوەستن ئێستا دێمەوە لاتان، بۆ جاری دووەم لێم ڕەت بوو، وام دانابوو ئەگەر بیبینمەوە ئەمجارە منیش ڕووە و ئەو دەچم. دیسانەوە بینیمەوە وەکو یاری کردن و تێکدانی باری دەرونیم ڕەفتاری لەگەڵم دەکرد، هاوڕێکانم جێهێشت و ئەم جارە من ڕووە ئەو ڕۆیشتم بە پەلە، کە زانی من دوای کەوتووم ڕێگاکەی گۆڕی و ڕۆشتنەکەی خێرا تر کرد. ناو بازاڕی کۆلن زۆر قەرەباڵغ بوو، منیش هەر شوێنی کەووتم تا چووە جێگایەك کە تاڕادەیەك خەڵکی کەم لێبوو، لە پشتیەوە هاوارم کرد ویرسان! وەستا، کە ئاوڕیدایەوە ووتی: ماکوان بزانە ئەم شەو چیت بۆ دەکەم! بەقسەم بکە قەت ئەو هێزەت لە دەست مەدە. هەر کە وای ووت لەبەرچاوم نەما.\nلە کۆدەکەی تێنەگەیشتم و دوبارەم دەکردەوە بەڵکو شتیکی لێ تێبگەم و بزانم مەبەستەکەی چییە، ( ماکوان ئەم شەو بزانە چیت بۆ دەکەم، بەقسەم بکەو قەت ئەو هێزەت لە دەست مەدە)\nگەڕامەوە بۆلای هاوڕێکانم و لەگەڵیاندا کەوتینەوە قسە، دوبارە پرسیاریان کرد کە چی ڕوویداوە؟\nماکوان: یەکێك لە جنۆکەکانم بینیەوە بە کۆد قسەی بۆ کردم و جێیهێشتم.\nفریاد: باشە بۆ ئەم جنۆکانە دێن بۆ لای تۆ؟\nماکوان: جا چی بکەم، ئیتر بۆلای کەسێك دەچن کە خۆشی لێیان نایەت ئەگەر حەز دەکەیت پێیان دەڵێم، بەڵکو هەڵت بژێرن و بێن بۆلای تۆش؟\nفریاد: بیکە لەڕای خوا شتی وانەکەیت من نامەوێت.\nکاکە باز: من کەسێك دەناسم لە سلێمانی ناوی شێخ لازۆیە زۆر تەواو نیە لە ڕووی لاشەو جسمەوە کەچی زۆر شتی عەجیب و سەرسوڕهێنەر ئەنجام ئەدات، نوشتە دەنوسێت و شێت چاك دەکاتەوە و نەخۆش چارەسەر دەکات...هتد\nماکوان: ئەوە بزانە زۆرێك لە جنۆکە شەیتانەکان دەچن بۆ لای ئەوکەسانەی کە کەم ئەندامن و ئەوان هەڵدەخڵەتێنن، چونکە لە ژیان بێزارن. ئەو تواناو هێزە ئەدەن بەوان لەڕێگای ئەوانەوە کاری سیحرو خورافیاتەکانیان ئەنجام ئەدەن و خەڵك کافر دەکەن. ئەگەر تەماشا بکەن لە هەموو جیهاندا زۆریك لەوانەی کە دەردەکەون بە کاری سیحرو جادو بازی و شتی زۆر سەرسوڕهێنەر لەو کەسانەوەیە کە یان قەمورن، یاخود توانای ڕۆشتنیان نیە، یان لاڵ و کەڕن ...هتد.\nبەناوی شێخ دەریان دەخەن و کاری خراپ و کوفر لە ڕێگای ئەوانەو دەکەن، جا کاکە باز ئەگەر نەخۆش چاك دەکاتەوە خێرە ناتوانێت خۆی چاك بکاتەوە؟\nکاکە باز : من جارێك هەمان قسەی تۆم بەو شێخە ووت، لەوەڵامدا ووتی ئێمە وەکو نیشانەیەك وامان لێکراوە تاکو خوا لە ڕێگای نوقسانەکانەوە ساغەکان چاك بکاتەوە! وە بۆ ئەوەی ڕێزی کەم ئەندام و خاوەن پێداویستی تایبەت بگیرێت!\nماکوان: ئەو قسەیە بۆ دەرباز بوونە لە سیحرو جادووەکەی، ئەی بۆ کەم ئەندامەکانی تر ناتوانن ئەوە بکەن؟ تەماشا بکەن زۆرێك لەو ئافرەتانەی کە داوێن پیسن و کاری فاحیشە دەکەن دوای ئەوە دەست دەکەن بە قاوەگرتنەوە و نوشتەو سیحرو جادوو، لە زۆریك لە شارەکانی کوردستان ئە ودیاردەیە دەبینین. ئافرتی داوێن پیس خەڵك دەچیت بۆلای لەهەمان کاتدا دەستی لەگەڵ دەزگا ئەمنی و بەرپرسە داوێن پیسەکانیش تێکەڵ کردووە. هەر کەس لە گەڕەك و کۆڵانەکانیاندا قسەیەکیان پێبڵێت خێرا دەیدەن بەگرت، ئەوانەشی کە داوێن پیسن لە شارو شارۆچکەکاندا دەزگا ئەمنی و بەرپرسەکان دەیانپارێزن بە هۆکاری حەزە شەهاوانیەکانی خۆیان.\nکاکەباز: وەڵڵاهی ماکوانی برام ڕاست دەکەیت لە شارۆچکەی سەید سادق ئافرەتێکی وا دەناسم و هەمان کار دەکات کە تۆ باسی دەکەیت داوێن پیسە و خەریکی فاڵگرتنەوە وسیحر کردنە، تەنانەت مێردەکەشی دەزانێت.\nماکوان: ئەی چۆن قبوڵ دەکات کە دەزانێت ژنەکەی فاحیشەیە؟\nکاکە باز: وەڵڵا دەڵێ ئەگەر تەڵاقی بەم من منداڵم پێ بەخێو ناکرێت!\nماکوان: هەر وایە لەوانەشە کێشەیەك بۆ مێردەکەی دروست بکات لە ڕێگای سیحرو جادو داوێن پیسی خۆیەوە، پێویستە ئەوانە وێنەیان بگیرێت بە دزیەوە و وەزارەتی ناخۆیان لێ ئاگادار بکرێتەوە.\nکاکە باز: لە شاری سلێمانی دانەیەکی لێبوو دەیووت من موستیلەکەی سولەیمانم پێیە، بەرپرسی حیزبێك هاتبوو بۆلای ١٨ دەفتەر دۆلاری دابویێ نەیئەدایە! ساحیرەکە داوای ٢٥ دەفتەری لێدەکرد. ئەی ئەوە چیە کاکە سور؟\nماکوان: ئەویش درۆ دەکات، ئەوە موستیلەیەکە بە شێوەی ئەستێرەیەکی پێنج چوکوڵەیی، یاخود خوماسی بسم اللە الرحمن الرحیم لەسەر نوسراوە. ئەوە زیاتر ساحیرەکان بە کاری دەهێنن هیچ پەیوەندی نیە بە حەزرەتی سولەیمانەوە هەمووی درۆ و دەلەسەیە.\nکاکە باز: ئەی توخوا پێم بڵێ ٧ پەیمانەکەی سولەیمان چییە؟\nماکوان: ئەمانە چۆن دەزانی کاکە باز کەی تۆ تاقەتی ئەو شاتانەت هەبووە؟\nکاکە باز: وەڵڵا ڕاستیت ئەوێت من ژنم هێنا لە کوردستان هیچ کێشیەکم نەبوو لە ڕووی جنسییەوە، بەڵام کە ئەو خێزانەی خۆم کە بەقەدەر هەردوو چاوم خۆشم دەویست دەهاتە لام یەکسەر لە پیاوەتی دەکەوتم، ئیتر ناچار وازم لێهێناو جیابووینەوە. ئەو کچە زۆر گوناحیش بوو، بۆ زانیاریشت لەوانەیو چوبێتمە لای ٥٠ دانە لەم ساحیرو جادو بازانە بۆ ئەوەی ڕزگارم بێت! یەکێك دەیووت بەستراوی، ئەوی تر دەیوت سیحرە بە قژی ئافرەت، یەکێکی تر دەیووت تۆجادو لەجلوبەرگەکەت کراوە. ئیتر ماکوان ماندوو بوم دەستبەرداری خێزانەکەم بووم.\nبەدڵ پڕییەوە بۆی دەگێڕامەوە..\nماکوان: ئەی فریاد دەزانێت؟\nکاکە باز: بۆم باس کردوە.\nفریاد: باسی کردوە لە ڕووی پزشکی و زانستیەوە چەند جار ووتومە بڕۆ پشکنین بکە، بەڵام دەڵێت هیچ کیشەم نیە!\nماکوان: ئەی بۆ ناچیت بۆ لای دکتۆر؟\nکاکە باز: ئێ ماکوان هیچ عەیبم نیە!\nماکوان: یەعنی مضبوطی؟\nکاکە باز: زەوق و توانا سێکسیەکانم عەیبی نیە، بە هەموو شتێکی ئافرەت ئارەزوم بێت ئەوروژێم و ورژاندوشمی!\nماکوان: سەیرە، تۆ بڵێ سیحرت لێکرا بێت؟\nکاکە باز: وەڵڵاهی نازانم ئەوەیە کێشەکەم، بەڵکو بەو جنۆکانەی هاوڕێت بڵێیت بۆم چارەسەر بکەن لەڕێگای ئەو دەردەمەوە دوعایەکیان بۆ کردووم بەناوی ٧ پەیمان و عەهدەکەی سولەیمان لەوە دەزانم کە ئەوەش هەیە!\nماکوان: وەڵڵا براکەم ئەوەش شیرەکەو خورافیاتەو نە پەیوەندی هەیە بە سولەیمان پێغەمبەرەوە سەلامی خوای لێبێت نە هیچ، ئەوە شیرکەو هەر کەس ئەوەهەڵگرێت موشریکەو هاوبەشی بۆ خوا بڕیار داوە.\nکاکە باز: جاخۆ من هەمیشە پێمە و ئەوەندەی دەمانچەیەك بە گرنگی دەزانم بۆیە هەڵمگرتوە!\nماکوان: بیکە لەڕای خوا فڕێی بدە ئەوە هەموو شیرکو کوفرە. کوا بمدەرێ؟ با جنۆکە هەلا هەلات نەکات، ویرسان بزانێت لە ڕێگای تۆوە دێت بۆ لای من و تۆش وێران دەکەن.\nکاکە باز: بەڕاستە؟ وەڵڵا نەم زانیبوو، ئەی چارە؟\nماکوان: من پێموایە دەبێت تۆبە بکەیت و موسڵمان بوونی خۆت ڕاگەیەنیت چونکە بەو کارانەت کافر بوویت لە ئیسلام دەرچوویت، هەر کەس بڕوات بۆلای ئەو ساحیرو جادوبازانە پێی کافر دەبێت!\nکاکە باز: لەئێستاوە تەوبە دەکەم و هەزارجار استغفراللە.\nماکوان: بەسەرچاو هەوڵئەدەین کێشەکەت بدۆزینەوە لەگەڵ فریاد، ئەگەر بزانین سیحرە بەتاڵی دەکەینەوە ئەگەر نەخۆشیش بێت ئەوە لەڕیگای دەرمانەوە چارەسەر دەکرێت، بەڵام پێم باشە سەرەتا بچیتە لای دکتۆر وە خێزانەکەشت ئەگەر تەڵاقت نەداوە بگەڕێنیتەوە بۆلای خۆت.\nکاکە باز: وەکو تەڵاق، تەڵاقم نەداوە، بەڵام ئەوە ماوەی مانگێکە هاتومەتەوە بۆ ئەوروپا لەداخا سەری خۆم هەڵگرتووە، خێزانیشم هەر لە کوردستانە لە ماڵی باوکێتی. بەڕاستی کاکە سور زۆر شەرمەزارم نازانم چی بکەم لەئاستی ئەو ئافرەتەدا، زۆر خەفەتم خواردو خەفەتی خوارد ژیانم تێك چووە چیم لێدەکەن ؟\nماکوان: ئەوەی بە من بکرێت سوارە گیان درێغی ناکەم، بە پشتیوانی خوا چارەسەری دەکەین و زۆریش ئاسانە، دەبوو زوو قسەت بکردایە. ، ئێستا خێرا تەلەفون بکە بۆخێزانت و دڵی بدەرەوە، خۆشەویستی زۆری بۆ دەرببڕە و بڵی بۆیە گەڕاومەتەوە مانای وانیە دەستم لە تۆ بەردابێت، بەڵکو هاتووم چارەسەری خۆم بکەم، ئەی وەزعی ماددیت چۆنە؟\nکاکە باز: وەڵڵا ژێر سفرم جاروبار فریاد هاوکاریم دەکات!\nماکوان: وەرە با تا ئەو بانقە بڕۆین، چووین ٥٠٠ ئێورۆم بۆ دەرهێنا، تەلەفۆنم بۆ لەگەڵ دایکم کرد کە ١٠٠٠ دۆلار بداتە خێزانی کاکە باز.\nچووین بۆ نوێژ و لە مزگەوت نوێژمان کرد دوای نوێژ بە کاکە بازم ووت: تەلەفون بکات بۆ خێزانی.\nکاکە باز تەلەفونی کرد بۆ خێزانی و لە دوورەوە ئاگام لێی بوو دەگریا من و فریادیش وا خۆمان نیشان دا کە ئاگامان لێیی نیە، هاتەوە بۆ لامان و هەستمان کرد خۆشی و دەم بە پێکەنینی زیاتر بوو زۆر لە پێشتووتر ئارامی دڵ و دەرونی پێوە دیار بوو.\nحوسێن تەلەفونی بۆ کردین ووتمان لە مزگەوتین، ووتی: ماکوان هەموو تەکییە چاوەڕێن بچین بۆ ئەوەێ زیکر بکەین و مەڕۆن من دێم بە شوێنتاندا لە مزگەوت بن.\nماکوان: بەخوا من حەزم بەو جۆرە کارانە نیە و لە ژیانیشمدا نەچوومەتە تەکییە و خانەقا، من بۆخۆم هەر بڕوام بەو شتانە نەبووە، بابچین بەڵام شتێک بدۆزینەوە کە بتوانین لەوێ خۆمان بدزینەوە. لەگەڵ ئەوجەوانەدا ڕانەهاتووم و حەزم پێیی نیە!\nفریاد: باشە ئەچین بەدڵمان بوو دادەنیشین بە دڵمان نەبوو زوو هەڵدەستین و دەڵێین ئیشمان هەیە!\nماکوان: چی بکەین بۆ سوارە، نابێت هەروا بڕوات تۆ دکتۆری فریاد پرسیاری لێبکە بزانە چییە؟\nفریاد: یەك دوو جار پێم ووتوە با پشکنینت بۆ بکەین بزانین چییە، بەڵام بەلالوتەوە وەڵامی داومەتەوە وەکو ئەوەی پێی ناخۆش بێت، ئیتر منیش قسەم نەکردوە و بەدوایدا نەچومەتەوە.\nماکوان: ڕوومکردە کاکە باز و ووتم نابێت بەسەردا بڕوات تا بەیەکەوەین دەبێت چارەسەری ئەمەی تۆش بکرێت باشە؟\nکاکە باز: چی دەڵێن لەخزمەتاندام ئەوەی ئێوە دەیڵێن لەقسەتان دەرناچم، بەڵکو خوای گەورە بیکات بە بەهار شاد ببمەوە، بەخوا زۆر بێزارم و بەهاریشم زۆر خۆش دەوێت ماکوان.\nماکوان: بەهار کچی کێییە؟\nکاکەباز: کچی وەستا تاهیری کۆستەرە.\nماکوان: ئێ خۆ ئەوە ئەو کچەیە کە لە کاتی قوتابخانەی ناوەندیەوە دڵتان بەیەکەوە بوو، بیرتە بە کۆڵانەکەیاندا دەڕۆشتین ئێواران و لەبەردەم دوکانەکی مندا گۆرانی بەهار هاتەوە گیان، بەهار هاتەوەت دەخستە سەر کە دەهاتەوە لە قوتابخانە. "بە پێکەنینەوە دەمگێڕایەوە" ئەویش دایە گریانێكی قوڵ و جێی هیشتین، ئیتر زانیم زۆر بریندارە بۆیە زۆر بەزەیم پێداهاتەوە ، بۆ فریادم گێڕایەوە ئەو کوڕە لە منداڵیەوە ئەو کچەی خۆش دەویست بەڵام زۆر هەژار بوون ساڵی ١٩٩٧ پێش من دەرچوو، لەبەر هەژاری کاکە باز ٦ ساڵی پێچوو تا گەیشتە ئەوروپا خۆی کارو کەسابەتی دەکرد پێی دەرچوو هاوکاری ماڵەوەشیانی دەکرد، نابێت بهێڵین ژیانی تێك بچێت.\nفریاد: چی دەڵێیت دەیکەین، من کاکە بازم زۆر خۆش دەوێت لەڕێگا کە هاتم چوومە ئەسینا تەنها کاکە باز بوو هات بەدەمەوە لەوێ ئەویش دەری کردم بە خۆڕای لە پاترا.\nحوسێن هات بەشوێنماندا و منیش کابۆیەك و کراسێكی ڕەش و چاکەتێکی چەرمی ڕەشم لەبەردابوو لە شۆفێری ماتۆڕ دەچووم، کەڵکی ئەوەم پێوە نەبوو بڕۆم بۆ تەکییە و ئەو جێگایەنە بۆیە داوام کرد لە حوسێن کە بچم خۆم بگۆڕم چاکەت و پانتۆڵ لەبەر بکەم.\nدوای ئەوەی کە خۆم گۆڕی و چوین بەروە تەکیە هەر چووینە ناو تەکیەکەوە من وا هەستم دەکرد کە دەچین دەستی شێخەکیان ماچ دەکەین و ئەوان زیکرو تەهلیلەو دەف لی ئەدەن.\nمنیش وەکو کەسێکی ئاسایی فریاد و حوسێنم پێش خست و خۆم و کاکە بازیش بە تەنیشت یەکەوە دەڕۆشتین، کەچوومە ژوورەوە خوایەگیان چیم دی! یەك هاتوو هاوار دەستی پێکرد ئەوەندەم زانی هەموویان ڕووە من هاتن. منیش خەریك بوو لە ترسا ڕاکەم، ووتم بەقورئان شتێکمان کردوە خۆمان پێمان نەزانیووە بۆیە وا هاتن بەرەو ڕوومان، ترسام لەوەی کە حوسێن پێی وتبیتن کە ئەمانە قاچاخ چین و بیانەوێت شتێکمان لێبکەن و ئاڵتونەکە بەرێت بۆ خۆی!\nگەیشتنە لام ووتم کاکە باز چەقۆ ئەبو ئەڵقە دەرنەفیز بۆکس خەنجەر شتێکت پێیە؟\nکاکە باز: بۆچیتە؟\nماکوان: ئەو خەڵکە ڕووە و من و تۆ دێن بە پەلە، هەتیو هیچی خراپت نەکردوە؟\nکاکە باز: نەبەخوا، چی بکەین ڕاکەین؟\nماکوان: پەلە مەکە بزانین چی ڕووئەدات، ئەگەر شتێك بوو ڕادەکەین باشە؟ لەم قسانەدا بووین ئەو خەڵکە زۆرە هاتنە لامان و هەموویان پەلاماری دەستی منیان دا بەسەرە ماچیان دەکرد، منیش هەر لە بەرخۆمەوە دەمووت استغفراللە، یەك و دە و پەنجا نەبوو هەر تەواو نەدەبوون، لەدڵی خۆمدا ووتم بەزاتی خوا دەموچاوم گۆڕاوە. کاکە باز دەمو چاوم ماکوانە؟\nکاکە باز: ئەی قابیلە بایەعەکەتان بێت، هەر خۆتی.\nماکوان: ئەی ئەو خەڵکە بۆ وا کەر بووە دەستم ماچ دەکەن، دەستم هەمووی تفە خەریکە ئەیکڕێننەوە. بڕۆ بە حوسێن بڵێ نەجاتم بدات، بەخوا لێیان تیكچووە پێیان بڵێت ئەمە ماکوانە ماکوان شێخەکەیان نیە.\nحوسێن هاتت کەچی دەڵێت: لە شێخ دووربکەونەوە با ئیزعآج نەبێت، ئێستا قسەمان بۆ دەکات!\nماکوان: چپاندم بە گوێی حوسێن دا ووتم ئەو خەڵکە بۆ وادەکەن؟ منیان لێ تێكچووە لەگەڵ شێخەکەیاندا.\nحوسێن: نا - نا سەیدا من باسم کردوویت، ئەو کەسەی کە یەکەم جار هاتە لاتو دەستی ماچ کردی ئەوە شێخ عوبێدە شێخی ئێمەیە.\nماکوان: ئەوە دەستی ماچ کردم منیش سەریم ماچ کردەوە ئەوە شێخی ئێوەیە؟\nحوسێن: بەڵێ سەیدا\nماکوان: ئەی بۆ دەستی من ماچ دەکات، ئەبێت من دەستی ماچکەم.\nحوسێن: ئیتر تۆ شێخمانیت و طریقەت لە تۆ وەردەگرین!\nماکوان: ئەی قوڕ بەسەر خۆم، تومەس ئەو ماوەیەی کە من و فریاد و کاکە باز لە بازاڕ بووین حوسێن چووە بۆ تەکیەو درۆی وای کردوە بە دەمی منەوە کە گوایە من کەراماتم هەیەو بەرماڵم بەسەر ئاوە وە دەگەڕێت، بەهەر حاڵ لە دوایدا بۆم دەرکەوت درۆی وای کردبوو قسەی وا قۆڕی کردبوو بەدەممەوە کە بەخەویش خۆم نەمدیوە. کورسی دانراو هەموو بە پێوە وەستابوون منیش وەکو پاشا و شتی وا خستمیانە سەر کورسی، ووتم: حەتمەن ئەمە مەشهەدەکەی وەیخڕ پاشایە.\nچاوەڕێ بن بزانین چی روو ئەدات...


Diplomatic Magazine | ئایا تیرۆرکردنی هیشام هاشمی پەیامی ئێران بوو؟\nئێوارەی دووشەمەی رابردوو، (٦_٧) ، سێ چەکدار کە بە سواری ماتۆڕسکیلەوە بوون، تەقەیان لە شرۆڤەکاری بەناوبانگ ھیشام هاشمی تەمەن 47 ساڵ کرد کە لە کاتی گەڕانەوەی لەنێو ئۆتۆمبێلەکەی خۆیدا بوو لەبەردەم ماڵەکەی، لە ناوچەی زەیوونەی رۆژئاوای بەغدا و بەھۆی سەختی برینەکەی گیانیلەدەستدا\nكەسێتی هاشمی نزیكە لە كەسێتی مستەفا كازمی سەرۆك وەزیرانی عیراق، واشدێتەبەرچاو كە هاشمی بچووككراوەی كازمی بێت، هەردووكیان پسپۆڕییەكەیان لە بواری ئەمنیدایە، هاوكات دژی هەژموونی وڵاتانی دراوسێن لە عیراق‌و بەرهەڵستكاری سیستمی تایفەگەراین ، جگەلەوەش هەردووكیان لەلایەن زۆرینەی جەماوەری عیراقەوە پشتیوانی دەكرێن. ھاشمی بەوە بەناوبانگ بوو بێ ترس و سڵیمنەوە قسەی لەسەر ھەموو بابەتە ھەستیار و کاریگەرەکانی وڵات و لایەن و گروپەچەکدارییەکان بەگشتی و گروپەکانی سەر بەئێران بەتایبەتی دەکردو پەردەی لەسەر زۆر شتی ھەستیار ھەڵداوەتەوە و ئاشکرای کردوون .\nتیرۆرکردنی ھاشمی بەوشێوەیە ھەرزوو بووە شۆکێکی گەورە و گاریگەری و کاردانەوەکان تەنھا لەناوخۆی عێراقدا نەبوو بەڵکو ھەریەکە لەنەتەوەیەکگرتووەکان و ئەمریکا و بەریتانیاشی گرتەوەو ئیدانەی تیرۆرکردنەیەکان کرد. کاردانەوەکانی تیرۆرکردنەکە لەناوخۆی وڵات بەھۆی بەردەوامی دەرکەوتنی لەشاشەکان و ئەو بابەتە ھەستیارو گرنگانەی بێ ترس باسی دەکردن گەورەبوون ، رۆژی سێشەمە دەیان خۆپیشاندەر لە گۆڕەپانی تەحریری بەغدا، رێورەسمێکی سیمبولییان بۆ ناشتنی تەرمی هاشمی رێکخست و تێیدا دروشمی "حیزبوڵڵا دوژمنی ئەڵڵا"یان دەگوتەوە، داوایاندەکرد حکومەت تۆڵە لە بەرپرسانی کوشتنی هاشمی بکاتەوە.\nھاوکات زۆربەی لایەنە سیاسەکانی عێراق سەرکۆنەی ڕووداوەکەیان کردوو داوایان کرد بکەرانی بە سزابگەێنرێن، ھەرچی لایەنی حکومەتیشە ھەر ھەمان شەو سەرۆک وەزیرانی عێراق چەند گۆڕانکاریەکی لە پۆستەئەمنیەکان کرد و بەڵێنی دۆزینەوە و بەسزاگەیاندنی تاوانبارانی ئەوکردەوەیەیەکان کردەوە ، لە دەرەوەی عێراقیش تیرۆرکردنی ھاشمی دەنگدانەوەیەکی گەورەی ھەبوو ھەریەکە لە ئەمریکاو بەریتانیا لەڕێگەی کۆنسۆڵگەریەکەیانەوە ئیدانەی کردەوە تیرۆرستیەکەیان کردوو داوایان کرد بکەرانی بەزووی بدۆزرێتەوەو ، بەریتانیاش داوای ھاوکاریکردنی عێراقی کرد لە دۆزینەوەی بکەرانی کردەوەکە ، ھەرچی نەتەوەیەکگرتووەکانیشە ئیدانەو مەحکومی کارەکەی کرد.\nبکەرانی ڕووداوی تیرۆرکردنەوە جێگەی باسی ھەموانە\nھەرچەندە لە ئێستادا بەڵگەی ڕوون نیە لەسەر بکەرانی ڕووداوی تیرۆرکردنەکە بەڵام ، بەڕای زۆرینەی شەقامی عێراقی و چاودێران ، گروپەمیلیشیایەکانی نزیک لە ئێران تۆمەتباری سەرەکی تیرۆرکردنەکەی ھاشمین ، چونکە لەماوەی ڕابردوو هاشمى بە ژمارەيەك لە كەسە نزيكەكانى و هاوڕێكانى خۆى وتبوو، بەردەوام هەڕەشەى كوشتنى لێ دەكرێت، هاوکات غەيس تەميمى، سەركردەى تەيارى "مواطنيون" لە چاوپێكەوتنێكدا لەگەڵ كەناڵى "الحرة" ڕایگەیاندووە، هاشمى پێش كوشتنى لەلايە كەتەيبەكانى حزبوڵاوە هەڕەشەى كوشتنى لێكراوە\nھاوکات تەميمى لە هەژماری خۆى لەتۆڕى كۆمەڵايەتى تويتەريش دەقى گفتوگۆی (چات)ی نێوان خۆى و هاشمى بڵاوكردوەتەوە كە تێيدا پێى دەڵێت، ئەو گروپە ميليشيايە هەڕەشەى لێدەكەن و داواى ئامۆژگارى لە تەميمى كردبوو لەو بارەيەوە\nئەوەی دەمێنێتەوە ئاماژە و مەسجەکانی پشت تیرۆرکردنی ھاشمین\nبەھۆی ئەوەی چەندین جار لەسەر چەندین بابەتی ھەستیاری گروپەچەکدارییەکانی نزیک لەئێران قسەی دەکردو زۆر نھێنی ئاشکرادەکرد و ھاوکات ھاشمی بەکەسێکی نزیک لە مستەفاکازمی سەرۆک وەزیرانی عێراق دادەنرا بۆیە بەڕای چاودێران ئەم تیرۆرکردنە چەندین ئاماژەو مەسجی لەپشتەوەیە ھەم بۆ مستەفا کازمی و ھەمیش بۆ ئەمریکا .\nهەرچەندە تا ئێستا هیچ لایەن و کەسێک بەرپرسیاریەتی خۆی لە هێرشەکە رانەگەیاندووە، بەڵام شرۆڤەکارانی ئاسایش و سیاسی، پێیانوایە هەر کەسێک کارەکەی کردبێت، ویستویەتی لە رێگەی کوشتنەکەوە پەیامێک بۆ حکومەت و خودی کازمی بنێرێت. شرۆڤەکاری ئاسایش لە پەیمانگای واشنتن بۆ سیاسەتەکانی رۆژهەڵاتی ناوین، بەناوی مایکڵ ناتیس ڕایدەگەێنێت : "هەموو ئەوەی روویدا پەیوەندی بەکازمییەوە هەیە، لەبەرئەوەی هاشمی کەسێکی نزیک بازنەی سەرۆکوەزیران بوو"، ئاماژەی بەوەدا رەخنەی توندی هاشمی لە میلیشیاکان کارێکی نوێ نەبوو، ئەوەی نوێ بوو، هاتنی کازمی بوو بۆ سەر دەسەڵات.\nھاوکات بەناڕاستەوخۆ بە کازمیش دەڵێ لەھەر کات و خولەکێکدا بێت ئەگەری ھەیە خۆشی بکرێتە ئامانج و تیرۆربکرێت ئەگەر لەسەر ئەم کارانەی ئێستای بەردەوامبێت و کێشەیان بۆدروستبکات لە عێراق.\nھەر پەیوەندیدار بەھەمان بابەت ، نادر هاشمی، بەڕێوەبەری سەنتەری لێکۆڵینەوەکانی رۆژهەڵاتی ناوەڕاست لە زانکۆی دنڤەر دەڵێت:\nئەو پێیوایە تیرۆرکردنی هاشمی وەڵامی ئێرانە بۆ دەستگیرکردنی ئەندامانی حیزبوڵڵا لەلایەن حکومەتەکەی کازمییەوە.\nئەو شرۆڤەکارە ھۆکاری ئەمە بۆ ئەوە دەگەڕێنێتەوە لە کۆتاییەکانی مانگی رابردوودا، هێزەکانی دژە تیرۆری عێراق، هەڵیانکوتایە سەر بنکەیەکی حیزبوڵڵا، لە هەوڵێکدا بۆ سنووردارکردنی هەڵسوکەوتی ئەو میلیشیایانەی ئێران پشتگییریان دەکات کە بەشێوەی سەربەخۆ کاردەکەن لە عێراقدا، هاشمی پێیوایە ئەمە هەنگاوێکی بوێرانەی سەرۆکوەزیران بوو.\nسەبارەت بەئەمریکاش ، بەڕێوەبەرەکەی سەنتەری لێکۆڵینەوەکانی رۆژهەڵاتی ناوەڕاست لە زانکۆی دنڤەر دەڵێت: دەبێ لە چوارچێوەی هەڵچوونی ناکۆکییەکانی نێوان ئەمریکا و ئێراندا، لە بابەتی کوشتنی هاشمی تێبگەین، عێراق گۆڕەپانی سەرەکی ئەو شەڕەی نێوان هەردوولایە.\nئەو دەڵێت ئێران پەیامێکی ئاشکرا بۆ ئەمریکا و حکومەتی عێراق دەنێرێت، کە ناوەڕۆکەکەی ئاشکرایە و دەڵێ: "میلیشیاکانمان دەتوانن هێز و بازووی خۆیان لە هەموو شوێنیکی عێراقدا پێشانبدەن، ئەگەر کازمی هەوڵبدات کارەکانیان سنووردار بکات". ئەو پێیوایە هیشام هاشمی بۆیە کراوەتە ئامانج، چونکە رەخنەی لە بوونی میلیشیا ئێرانییەکان لە عێراقدا دەگرت.\nبۆیە ھەموو گومان و بۆچوونەکان دەچنە سەر ئەو ڕایەی کە ئێران لەڕێگەی میلیشیاکانیەوە دەستی ھەیە لە کوشتنی ھاشمی چونکە ئێران ھیچکات حەز بە سەقامگیری و ئارامی عێراق ناکات بەتایبەت دوای کارەکانی ئەم دواییەی کازمی، کە ئێران بە ھەڕەشەی دەزانی بۆسەر بەرژەوەندییەکانی ، وە پەیامێکیش بوو بۆی کە ئێمە ھەموو کاتێک دەتوانین ھەرچی بمانەوێت دەیکەین.


وەزارەتی نەوتی عێراق ئاشکرایکرد، هەوڵی ئەوە دەدەن لە ماوەی دوو ساڵی داهاتوودا بڕی چوار ملیار پێ سێجا گاز بۆ کارپێکردنی وێستگەکانی کارەبا بەرهەمبهێنن .\nحامید زوبعی وتەبێژی وەزارەتی نەوتی عێراق بە ئاژانسی هەواڵی فەرمیی عێراقی ڕاگەیاند، عێراق ئامانجێتی تاساڵی 2024 نزیکەی چوار ملیار پێ سێجا گاز بەرهەمبهێنێت، کە دەکاتە بەرهەمهێنانی بڕی 10 هەزار مێگاوات کارەبا.\nئاماژەی بەوەشکردووە، دۆزینەی گازی نوێ و بەرهەمهێنانی زیاتر گاز وادەکات لە ساڵانی داهاتوودا بڕی گازی هاوردەکراو کەمبکەینەوە.\nوتەبێژی وەزارەتی نەوت دەڵێت، عێراق خاوەنی بڕی 131 تریلیۆن پێ سێجا گازی گەنجینەکراوە، لەگەڵئەوەشدا ڕۆژانە 700 ملیۆن پێ سێجا گاز دەسوتێت لەبەرئەوەی لەساڵانی ڕابردوودا نەتوانراوە سودی لێوەربگیرێت.\nلەسەرەتای ئەم مانگەدا لیژنەی نەوت و گازی پەرلەمانی عێراق ڕایگەیاند، لەماوەی یەک ساڵی ڕابردوودا 18 ملیار پێ سێجا گاز سوتاوە بەبێئەوەی سودی لێوەربگیرێت، دواشیان لە حکومەت کرد هەوڵی سودوەرگرتن لەو گازە بدەن چونکە سامانێکی سروشتیی بەنرخە و هیچی کەمترنییە لە نەوت.\nئەو پەرلەمانتارانەی بەشداری كۆبوونەوەكان ناكەن موچەیان دەبڕدرێت\nئەنجومەنی وەزیرانی عێراق کۆبوونەوەی تایبەت بە پرۆژە یاسای بودجەی ساڵی 2021ی دەستپێکردووە و کۆبوونەوەکە بە سەرۆکایەتی مستەفا کازمی…


بەریتانیا خێراترین هێلی ئینتەرنێتی بەدەستهێنا | kurditgroup\nبەریتانیا خێراترین هێلی ئینتەرنێتی بەدەستهێنا\nبه‌پێی ئه‌و سه‌رچاوانه‌ی له کۆمپانیای Virgin Media وه‌رگیراوه ، ئه‌م کۆمپانیایه له ماوه‌ی داهاتودا خێرای هێڵی ئینته‌رنیت له به‌ریتانیا ده‌گه‌یه‌نێته 1.5Gbs له چرکه‌یه‌کدا ، ئه‌م خێراییه 250 جار له خێرایی ئاسایی زییاتره که 6Mbs له چرکه‌یه‌کدا، واتە توانای لێدانی 10 فلیمی 3D هه‌یه له‌یەک کاتددا ، پێشبینیه‌کان به زیاده‌ڕۆی نازانن که ده‌ڵێن ئه‌م داهێنانه نوێ یه شۆڕشی دووه‌می پیشه‌سازی ده‌بێت له جیهاندا.\nدەستخۆش بۆ ئەو هەواڵە، هیوادارم کاریگەری لەسەر داشکانی نرخیش ببێت.\nده‌ست خۆش کاک کوردستیودنت من ئه‌و خه‌ته به‌کار ده‌به‌م به‌ڵام ئه‌مانیش فێڵباز ١٠ مێگابایتم هه‌یه که‌چی ئێواران زۆر خاو ده‌بێته‌وه تا شه‌و دره‌نگ... ویستم زیادی بکه‌ن وتیان به من بۆت ده‌که‌ین به ٣٠ مێگا بایت به پاره‌ی زیاتر من سیقه‌م پێ نه‌کردن چونکه کاتی خۆی من دوو مێگا باتم هه‌بوو له‌وه‌ی ئێستا سه‌ریع تر بوو\nپرسیارێک ئه‌گه‌ر ئه‌م بابه‌ته سه‌رچاوه‌که‌یمان بۆ دیاری بکات ئه‌وه مایه‌ی سوپاسه\nبرا جوانەکەم لە زانیاری زیاتردا دای ناوە، ئەمەش سەرچاوەکەی.\nده‌ستان خۆش برایان من حه‌زم کرد سایتی ڤێرجین مێدیا خۆی ئیشاره‌تی پێ بدایه


كاروان گەزنەیی: حكومەتی هەرێم دەتوانێت بێ ٢٠٠ ملیارەکە مووچە دابەشبكات – لڤین پرێس\nكاروان گەزنەیی: حكومەتی هەرێم دەتوانێت بێ ٢٠٠ ملیارەکە مووچە دابەشبكات\nئەندامێکی پەرلەمانی کوردستان، كە نرخی نەوت دادەبەزێت، تەواوی خەڵكی هەرێمی كوردستان هەستی پێدەكەن و دەبێتە كێشە، بەڵام نەوت نرخەكەی بەرزدەبێتەوە هیچ شتێك لە ژیانی خەڵك ناگۆڕێت.\nكاروان گەزنەیی ئەندامی پەرلەمانی کوردستان، ئەمڕۆ ( سێ شەممە، ٢٦ی تشرینی یەکەمی ٢٠٢١ ) لە كۆنگرەیەكی رۆژنامەوانیدا لە پەرلەمانی كوردستان رایگەیاند،” بەپێی بەدواداچوون و لێكدانەوەكانمان لە هەر بەرمیلێكی نەوت 35 بۆ 37 دۆلار دەمێنێتەوە كە ئێستا نرخی بەرمیلێك نەوت 85 دۆلارە، ئەم پارەیە ئەگەر كەرەتی بكەین بە 430 هەزار بەرمیل كە بەرهەمی رۆژانەی نەوتی هەرێمە، ئەوا بۆ رۆژێك دەكاتە نزیكەی 15 ملیۆن و 900 هەزار دۆلار، بۆ مانگێك دەكاتە 470 ملیۆن دۆلار، كە دەكاتە نزیكەی 700 ملیار دینار بۆ هەر مانگێك، 300 ملیار دینار داهاتی ناوخۆشمان هەیە كە دەكاتە یەك ترلیۆن دینار”.\nلە بەشێکی تری وتەکانیدا ڕایگەیاند،” ئەوەی جێگەی پرسیارە ئەوەیە كە حكومەتی هەرێم بۆچی ناتوانێت بەبێ 200 ملیار دینارەكەی بەغدا مووچە دابەش بكات، ئەمە كێشەیەكی گەورەیە كەلە هەرێمی كوردستان هەیە”.\nوتیشی،” پرسیارەكە لێرەدا ئەوەیە ئەی بۆچی كە نرخی نەوت دادەبەزێت، تەواوی خەڵكی هەرێمی كوردستان هەستی پێدەكەن و دەبێتە كێشە، بەڵام نەوت نرخەكەی بەرزدەبێتەوە هیچ شتێك لە ژیانی خەڵك ناگۆڕێت، تەنانەت كۆمپانیای دیلیۆتیش هیچ راپۆرتێك لەسەر داهاتی نەوت بڵاوناكاتەوە”.\nئاماژەی بەوەیشدا،” لێرەوە دەمەوێت خەڵكی كوردستان دڵنیا بكەمەوە كە بەبێ 200 ملیار دینارەكەی بەغداش، حكومەتی هەرێم بەبێ لێبڕین دەتوانێت مووچەی تەواوی مووچەخۆرانی هەرێم بە داهاتی نەوت و ناوخۆی هەرێم دابەش بكات”.


هیوا رەئوف عەلی ئەفەندی، ئەو وەبەرهێنەرەی سایلۆکەی سلێمانی دراوەتێ: تەحەدا دەکەم یەك وەبەرهێنەر زەوییەكی بەپارە درابێتێ - ئاوێنه\nهیوا رەئوف عەلی ئەفەندی، ئەو وەبەرهێنەرەی سایلۆکەی سلێمانی دراوەتێ: تەحەدا دەکەم یەك وەبەرهێنەر زەوییەكی بەپارە درابێتێ\nهیوا رەئوف عەلی ئەفەندی، وەبەرهێنەر‌و خاوەنی كۆمپانیای هیوا رەئوف بۆ وەبەرهێنان‌و پەرەپێدان، لەم گفتوگۆیەی ئاوێنەدا دەڵێت”لەبەرامبەر وەرگرتنی زەوی سایلۆکەدا دو پرۆژەمان كردوە بە‌بەهای 18 ملیار دینار، كە ئەوەش تاكە پرۆژەیە لەبواری وەبەرهێناندا لەبەرامبەر پابەندبوندا درابێت بە‌وەبەرهێنەر.”\nئاوێنە: ئەو زەوییەی سایلۆی سلێمانی بە‌چ شێوەیەك دراوە بە‌ئێوە؟\nهیوا رەئوف: ئەوە تاكە پرۆژەیە لەهەمو وەربەرهێناندا كە لەبەرامبەر پابەندبوندا دراوە بە‌وەبەرهێنەر. نە پێش ئەوەو نە دوای ئەوەش هیچ پرۆژەیەك بەرامبەر پابەندبون نەدراوەو نادرێت بە‌وەبەرهێنەر.\nئاوێنە: پابەندبونەكان چین؟\nهیوا رەئوف: پابەندبونەكان بینای سایلۆیەكە كە بەئەندازەی سایلۆ كۆنەكەی سلێمانییەو لە‌سەید سادق دروستمان كردوە، پرۆژەكە تەواو بوەو لە‌ساڵی 2015ەوە گەنمی تێدایە. پابەندبونی دوەمیش دروستكردنی كۆمەڵگەی فەرمانگەكانی وەزارەتی پیشەسازی‌و بازرگانییە كە لەسەر جادەی هەواری شارە لەسلێمانی، هەردو پرۆژەكە پێكەوە زیاتر لە18 ملیار دیناریان تێچوە. پاش ئەوەی من ئەو پابەندبونانەم تەواوكرد ئینجا حكومەتی هەرێم شەرم گرتی پابەندییەكانی خۆی بەرامبەر من بەجێهێنان كە بۆ ماوەی سێ ساڵ منیان راگرت تا زەوی سایلۆكەی سلێمانیان دامێ. ئەمە جگە لەوەی 30% ئەو زەوییەی دراوە بەمن دەیكەم بە‌باخ بۆ خزمەتی گشتی كە هەمو زەوییەكە 27 دۆنمە.\nئاوێنە: ئەم زەوییە بەشێوەی زیادکردنی ئاشکراو كێبڕكێ دراوە بەئێوە؟\nهیوا رەئوف: ئاساییە لەپرۆژەكانی وەربەهێناندا كۆمپانیا پێشكەشی پرۆژەیەك دەكات‌و پرۆژەكەی دەدرێتێ، بەڵام ئەمەی سایلۆكە دیسانەوە تاكە پرۆژەیە كە بەشێوەی كێبڕكێ لەساڵی 2011 دراوە بە‌ئێمەو چواردە كۆمپانیا بەشداربون لە‌كێبڕكێكەدا، بۆیە دراوە بە‌ئێمە كە پرۆژەكەی ئێمەو پابەندبونەكەی ئێمە پەسەندتر بوە‌و كەس بە‌واستە نەیداومەتێ، دكتۆر بەرهەم خۆی شایەتە لەسەر ئەوەو هیچ شەریكێكیشم نییە. چوار ساڵ خەریكی جێبەجێكردنی پابەندییەكان بوم پاش ئەوە دەستیان كرد بەوەی زەوییەكە ئیفراز بكەن‌و بیدەن بە‌من.\nئاوێنە: بەڵام قسە لەسەر ئەوە هەیە ئەو سایلۆیەی لە‌سەید سادق دروستتان كردوە لەبەرامبەر وەگرتنی ئەم زەوییەدا، لەڕوی تایبەتمەندیی (مواسەفات)ەوە باش نییە؟\nهیوا رەئوف: هەرچی سایلۆیە ئێستا لەجیهاندا لەسەر ئەو تایبەتمەندی‌و مۆدێلەیە كە ئێمە لەسەید سادق دروستمان كردوە. من وەزارەتی بازرگانی ئەو تایبەتمەندیانەی لەسەر بنەمای تەندەری كومپانیایەكی توركی داومەتێ. بۆ ئامێرەكانی، لەناو حەوت كۆمپانیادا باشترین جۆری ئامێرم هەڵبژاردوە كە هی كۆمپانیایەكی ئەڵمانییە، وەك وتم لەساڵی 2015ەوە گەنمی تێدایەو دو ساڵیش خۆم سیانەم كردوە. پاشان ئێمە ئەو سایلۆیەمان لەسلێمانی روخاندوە لەو شوێنەدا شتێكی زۆر ئاساییە چونكە لەهەمو دنیادا سایلۆ لە‌ناوچە پیشەسازییەكان دروست دەكرێت نەك لەناوەڕاستی شاردا.\nئاوێنە: بەڵام پرۆژەی كۆمەڵگەی فەرمانگەكانتان لەسەری نوسراوە دیاری ئێوەیە بۆ حكومەتی هەرێم نەك ئەوەی پابەندبون بێت لەبەرامبەر ئەم پرۆژەیەدا كە لە‌شوێنی سایلۆكە دروستی دەكەن؟\nهیوا رەئوف: دیاری چییە؟! لەبەرامبەر ئەو زەوییەی سایلۆ بوەو پابەندبونی ئێمە بوە. ئەگەر نا من بینای باخچەی ساوایانی عەلی-یە فەندی-م دروست كردوە بە‌دیاری‌و وەكو بەخشین. بەڵام ئەمەی فەرمانگەكان پابەندبونە.\nئاوێنە: بەڵام بۆچی لەسەری نوسراوە دیاری؟\nهیوا رەئوف: دیارییە چونكە هیچ وەبەرهێنەرێك شتی وای نەكردوە. یەك وەبەرهێنەرم بۆ بدۆزەرەوە لەبەرامبەر ئەو پرۆژە‌و زەوییەی وەری گرتوە شتێكی وای كردبێت. پاشان ئەوەش شتێك نییە لەسەر بنەمای ئەوە كارەكەی منی پێ هەڵبسەنگێنرێت كە لێی نوسراوە دیاری یان لێی نەنوسراوە.\nئاوێنە: ئەم زەوییەی سایلۆكە كە دراوە بە‌ئێوە بەنزیكەی نرخ‌و بەهاكەی بەچەند دەخەمڵێنرێت؟\nهیوا رەئوف: ئەوانەی دراوە بە‌وەبەرهێنەرەكانی دیكە چۆن دەخەمڵێنرێن كە زۆر زیاتر لەو زەوییە دراوە بە‌وەبەرهێنەری دیكە بەبێ هیچ پابەندبونێكیش، ئەوەی منیش با وا بخەمەڵێنرێت. من نازانم بیخەمڵێنم چونكە خەمڵاندن نییە، ئەمڕۆ تۆ وەرە 25 دۆنم زەوی بفرۆشە بزانە كێ لە‌توانایدایە بیكڕێت ژمارەیەكی كەم كەس نەبێت. پرۆژەی وەبەرهێنان ئاسایی بە‌نرخی رەمزی دەدرێت، بۆ خەڵكی دیكە زەوی وەبەرهێنان مەتری بە1500 دینار، ئێمە ئەو 18 ملیار دینارەی لەپابەندبونەكانماندا خەرجمانكردوە لەگەڵ ئەم خەرجییەش كە لەئامادەكردنی زەویی سایلۆكەدا دەیكەین دەگاتە نزیكی 30 ملیار دینار، كە ئەوەش ئەگەر دابەشی زەوییەكەی بكەیت زۆر زیاتر لەو پارە رەمزییە دەكەوێت كە لە‌وەبەرهێنەری تر وەرگیراوە. من زەوییەكەم وەك وا بێت بەو پابەندبونیانە كڕی بێت لەوەشدا پێشێلی یاساكانی وەربەهێنانیان كردوە كە بەو پابەندیانە داویانە كە پابەندیانە پارەن‌و ئەمەش حاڵەتێكی دەگمەنە، من تەحەدا ئەكەم، لەهەمو كوردستاندا یەك وەبەرهێنەر، زەوییەكی بەپارە درابێتێ.\nنووسراوە لە 2018-02-07 6:21 pm


21/05/2019 2359 جار خوێندراوه‌ته‌وه\nتاریق فاتیح، سەرنوسەرى رۆژنامەى هاوڵاتى لە دادگا سکاڵاى یاسایی لەسەر شاسوار عەبدولواحید، سه‌رۆكی جولانه‌وه‌ی نه‌وه‌ی نوێ تۆمارکرد.\nتاریق فاتیح، سەرنوسەرى رۆژنامەى هاوڵاتى له‌باره‌ی تۆماركردنی سكاڵاكه‌وه به شارپرێس-ی وت، "پیشتر گومانم هەبوو کە ئەو پەیجانەى هێرش دەکەنە سەر رۆژنامەنوسان و دەزگا میدیاییەکان خاوەندارێتى هى شاسوار بێت، بەڵام دواى بڵاوکردنەوەى دانپێدانانى کەسە نزیکەکانى شاسوار گومانم نەما بۆیە سکاڵام لە دژى تۆمار کرد".\n"ئەو پرسە هیچ پەیوەندى بەئازادى رادەربرین و کارى رۆژنامەونى نییە"\nراشیگه‌یاند، "ئەو پرسە هیچ پەیوەندى بەئازادى رادەربرین و کارى رۆژنامەونى نییە، چونکە هیرشەکان بۆ ناوزڕاندن و ناشرینکردن بوون، بێ بەڵگە لەو پەیجانەوە هێرشى ناڕەوا کراوەتە سەرمان".\nشاسوار عه‌بدولواحید، سه‌رۆكی جولانه‌وه‌ی نه‌وه‌ی نوێ 15ی ئه‌م مانگه، چووه به‌رده‌م دادوه‌ری لێكۆڵینه‌وه بۆ وه‌رگرتنی وته‌كانی له‌باره‌ی ئه‌و تۆمه‌تانه‌ی ئاڕاسته‌ی كراون، ئه‌وه‌ش دوای ئه‌وه‌ی پپێش فه‌رمانی ده‌ستگیركردنی بۆ ده‌ركرابوو.\n"دوو سکاڵامان له‌سه‌ر شاسوار عه‌بدولواحید تۆمار کردووە"\nتاریق فاتیح، سه‌رنوسه‌ری رۆژنامه‌ی هاوڵاتی رونیكرده‌وه، "دوو سکاڵامان له‌سه‌ر شاسوار عه‌بدولواحید تۆمار کردووە، یه‌كه‌میان بەناوی خۆم و دووه‌میان به‌ناوی رۆژنامەی هاوڵاتییه‌وه".\n10ی ئەم مانگە، دەزگای ئاسایشی هەرێم دانپێدانانی پێنج دەستگیرکراوی نەوەی نوێی بڵاوکردەوە، كە لەسەر سکاڵای شادی نەوزاد، ئەندامی فراکسیۆنی نەوەی نوێ لە پەرلەمانی کوردستان دەستگیركرابون.\nپێنج کەس دەستگیرکراون کە لە ژوری بەڕێوەبەردنی پەیجی فەرمی و نا فەرمی نەوەی نوێ کاردەکەن\nدوای بڵاوكردنه‌وه‌ی ئه‌و دانپێدانانه چەند كەسایەتییەكی سیاسی‌و رۆژنبیرو رۆژنامەنووس، دەستیان بەتۆماركردنی سكاڵا لەسەر شاسوار عەبدولواحید كرد، دوای ئەوەی بۆیان یەكلابووەتەوە، كە ئەو هێرشانەی لەتۆڕە كۆمەڵایەتییەكان كراوەتە سەریان، ئەو پەیجانەن، كە خاوەندارییان بۆ شاسوار عەبدولواحید دەگەڕێتەوە و بەدانپیانانی گیراوەكانیش ئەو كارە بە فەرمان و ئاگاداری ئەو ئەنجامدراون.\nئەو كەسانەی دەستگیركراون‌و دانیان بەهەندێك شت ناوە لەسەر شاسوار عەبدولواحید\nئەو كەسانەی دەستگیركراون‌و دانیان بەهەندێك شت ناوە لەسەر شاسوار عەبدولواحید، زۆربەی بەڵگەكانیش وەك بەڵگەی تاوانەكەیان پێکراوە، كە بەوتەی ئەوان، سەرۆكی جوڵانەوەی نەوەی نوێ بەمەبەستی تایبەت‌و بۆ كاری خۆی ئاراستەی كردوون.\nژمارەی ئەو پەیجانەی تا ئێستا لەزاری ئەدمینی پەیجەكانەوە ئاشكراكراون، ژمارەیان زیاتر لە بیست پەیجە، ئەو پەیجانە لەشێوەیەكی نهێنی‌و بەجیا لەپەیجە فەرمییەكانی نەوەی نوێ بەرێوەبراون‌و بەكارتی بانكی شاسوار عەبدولواحید لەرێگەی سكرتێرەكەیەوە سپۆنسەر كراون.\nسەرەتای ئاشكرابوونی ئەو پەیجانە بەهۆی سكالاكەی شادی نەوزادەوە دەستگیر كرابوون\nسەرەتای ئاشكرابوونی ئەو پەیجانە بەهۆی دانانی ئەو كەسانەوە بووە، كە بەهۆی سكالاكەی شادی نەوزادەوە دەستگیر كرابوون، ئەوان پەراوی تایبەتیان بۆ كراوەتەوە و وەك بابەتێكی جیا لەهەڕەشەی سەر پەرلەمانتارەكان مامەڵەیان لەگەڵدا دەكرێت، ئەمەش بەهۆی ئەوەی لەو پەیجانەوە بەمەبەستی ناوزراندن و هێرشی زۆر كراوەتە سەر كەسایەتی و سەركردە و ئەندامانی لایەنەكانی تریش.\nئەو پەیجانە تائێستا خاوەندارێتیان دیار نەبووە، بەڵام ئێستا تارادەیەكی زۆر بەڵگە دەستكەوتووە، كە بەشێوەیەكی نهێنی لەلایەن كەسە نزیكەكانی شاسوارەوە بەرێوەبراون\nپێشتر سەرچاوەكەی شارپرێس لەو بارەوە ئاشكرایكردبوو، كە ئەو پەیجانە تائێستا خاوەندارێتیان دیار نەبووە، بەڵام ئێستا تارادەیەكی زۆر بەڵگە دەستكەوتووە، كە بەشێوەیەكی نهێنی لەلایەن كەسە نزیكەكانی شاسوارەوە بەرێوەبراون، و لەلایەن دادوەرەوە بریاری گرتن بۆ ئەدمینەكان دەكراوەو هەندێكیشیان تا ئێستا نەگیراون.\nپەیجەكان بەسێ ژوور بەرێوەبراون، ژووری یەكەم بۆپەیجە فەرمییەكان بووە لەجوڵانەوەی نەوەی نوێ، ژووری دووەم بۆ ئەو پەیجانە بووە، كە تارادەیەك شتی ئاسایی و كۆمەڵایەتی تێدا بڵاوكراوەتەوە، بەڵام ژووری سێهەم تایبەت بووە بەو پەیجانە، كە لەوێوە هێرش كراوەتە سەر خەڵك، بریاری ئەو هێرش و پەلامارانەش وەك ئەدمینە دەستگیراوەكان دانیان پێداناوە، لەلایەن سەروی خۆیانەوە بووە، بۆیە ئەندامانی ئەو ژوورانە ئەوەیان لێقەدەغەكراوە، كە چاودێری ئێشی یەكتری بكەن، بەتایبەتی ژووری سێیەم زۆربەی كاتەكان لەكۆشكەكەی سەرۆكی نەوەی نوێ كۆبوونەوەو كارەكانیان ئەنجامداوە.


ئه‌نجامدانی دوو سیمیناریتر له كتێبخانه‌ی زانكۆی به‌یان\nدوو شه‌ممه 19/ 2/2018 زانكۆی به‌یان- هه‌ولێر. .به ئاماده بوونی سه‌رۆكی زانكۆی به‌یان ( دكتۆر سه‌عید خۆشناو) و( دكتۆر ئه‌سوه‌د قادر ) یاریده‌ده‌ری سه‌رۆكی زانكۆ بۆ كاروباری زانستی و راگره به‌ڕێزه‌كان و سه‌رۆك به‌ش و به‌شێك له مامۆستایانی زانكۆ دوو سیمینار له هۆڵی كتێبخانه‌ی زانكۆی به‌یان هاتنه ئه‌نجامدان.\n( جیاوازی نێوان رێگه سه‌ره‌كییه به‌كارهاتووه‌كان له چاره‌سه‌ری خه‌رجییه‌كاندا )\nكه‌له‌لایه‌ن به‌ڕێز م. (موحه‌مه‌د خدر ) مامۆستا له زانكۆی به‌یان هاتبووه ئاماده و پێشكه‌شكردن.\n( Mobile Apps Development )\nكه‌له‌لایه‌ن به‌ڕێز م. ( موحه‌مه‌د سالم ) مامۆستا له زانكۆی به‌یان ئاماده و پێشكه‌شكرا.\nسمیناره‌كان له‌لایه‌ن به‌ڕێز ( مامۆستا هه‌ستیار ) به‌ڕێوه‌چوون، سمیناره‌كان به به‌شداری ئاماده‌بووان و پرسیار و وه‌ڵامدانه‌وه‌یان گه‌رم و گوڕتربوو، له كه‌شێكی زانستی و ئه‌كادیمی به‌ڕێوه‌چوو.


ل سوچی ھەر سێ سەرۆكا گرێیا ئێدلبێ ڤەنەكر – ىەرگەه – Bergeh\nل سوچی ھەر سێ سەرۆكا گرێیا ئێدلبێ ڤەنەكر\nBergeh Kurdistan On 15/02/2019 / سیاسی\nسه‌رۆکێن ۳ وه‌لاتان ژ بۆ ڕه‌وشا سوریێ گۆتوبێژ بکن، ل ڕوسیا ل باژارێ سۆچی جڤیان و پشتی جیڤنێ هه‌رسێ سه‌رۆکا د پرەسكۆنفەرەنسەكێ دا به‌حسا ئه‌نجامێن جڤینێ کرن.\nد ئاخافتنا وان دا دھات دیتن كو د جڤینێ دا هه‌رسێ سه‌رۆکا ل سه‌رچارەسەركرنا ڕه‌وشا سوریێ ل هه‌ڤ نه‌کرنه و خوه‌دی دیتنێن جودا نه.\nل گۆر ھاتیە راگەھاندن د جڤینێ دا پرسا ڕۆژهلاتێ فراتێ، ڕه‌وشا کوردا ل سوریێ، پرسگرێکا ئدلبێ و ڤه‌کشاندنا ئه‌مریکا ژ هه‌رێمێ هاتنه گۆتوبێژ كرن.\nل سەر رەوشا سوریێ، ئیران و ڕوسیا وه‌ک ترکیێ نابێژن و نافكرن. پوتن، سەرۆكێ روسیا، ل هەمبه‌ر مه‌دیایێ داخویاکرن كو ئه‌و و ترک ل سه‌ر چاره‌سه‌ریا پرسا سوریێ دێ ل گه‌ل هه‌ڤ کار بکن. لێ ڕاستی ب ئاوایک دنه و دیتنێن وان گەلەك ژ ھەڤ دوورن.\nل ده‌ڤه‌را ئێدلبێ ۱۲ بنگه‌هێن ترکیێ، ۹ بنگه‌هێن ڕوسیا و ۸ بنگه‌هێن لەشکه‌ری یێن ئیرانێ هه‌نه. ب گوتنا وان، ئه‌ڤ بنگه‌هێن له‌شکه‌ری چاڤدێریا ڕه‌وشا ئدلبێ دکن. لێ هه‌تا نها ژی ب ناڤێ ڕژێما سوریێ، ژ بنگه‌هێن ئیرانێ ئێریشێ گروبێن چه‌كداری کو ل ئدلبێ دمینن، دھێتە کرن. ڕوسیا ژی ل هەمبه‌ر ڤان ئێریشا بێ ده‌نگه ژ به‌ر کو ئه‌ڤ یه‌ک ل گۆر حسابا وان تێ. لێ ئەو ئێریش ترکیێ دئێخنە ناڤ ته‌نگاسیێ دا و تركیە ژ وان ئێریشێن ئیران دبە سەرچەكدارێن ل ئێدلبێ نەرازی یە.\nژ ئالیه‌ک دن ڤه ڕوسیا و ئیران، كێم بە ژی، به‌ـسا مافێ کوردا ل سوریێ دکن، لێ ترکیا ل دژێ ڤێ گۆتارێیه و پەیەدێ وه‌ک ڕێخستنه‌کا ته‌رۆرست دده ناساندن و ڤه‌کری دبێژه کو ئه‌و ل سنۆرێ خوه ڕێنادن پەیەدە ھەبە.\nنها ژی به‌حسا لهه‌ڤهاتنا ئه‌ده‌نێ یا نه‌ڤبه‌را ترکیێ و سوریێ دا تێ کرن. ل گۆر ڤێ لهه‌ڤهاتنێ، ئه‌گه‌ر نێزیک سنۆرێ ترکیێ ته‌هدیده‌ک بێ دیتن، ترکیا دکاره هه‌تا ۵ کیلۆمه‌تر بکه‌ڤه ناڤا ئاخا سوریێ دا. ژ ئالیه‌ک دن، ڕوسیا و ئیران دوو هێزێن بنگه‌هینن کو ڕژێما سوریێ دپارێزن و هه‌ڤالبه‌ندێن ئه‌شکه‌ره یێن رژێما سوریێ و ئەسەدن. لێ ترکیا هه‌ر ده‌می ب توندی دژاتیا ڕژێما سوریێ کریه و پشتگریا ئۆپۆزسیۆنا وی وەلاتی کریه. لێ د ڤان ده‌مێن داویێ دا پێوه‌ندیه‌ک، مسته‌وایه‌ک نزم ژی بە، د گه‌ل ڕژێما سوریێ ده‌ستپێکریه.\nده‌ما ل سوریێ به‌حسا پرسا کوردی تێ کرن، ئه‌ڤ گۆتنه‌ک تێكەلەیە. ژ به‌ر کو پارتیا یەكێتیا دەمۆكراتیك (پەیەدە) ئالیه‌که و ئەنجومەنا كورد ل سوریێ (ئەنەكەسە) ئالیه‌ک دن یێ کوردانه. هه‌ر چقاس ل سه‌ر عه‌ردێ پەیەدە خوه‌دی باندۆره ژی، لێ چ جارا ڕه‌وشا ئه‌نەکەسێ و پێشمه‌رگه‌یێن ڕۆژ پشتگوهڤه نایێ ئاڤێتن.\nسۆچی چ چاره‌سه‌ریا ژ مەسەلەیا سوریێ را په‌یدا ناکه و ته‌نێ د جڤینێن سۆچی داهه‌رسێ وه‌لات؛ روسیا، ئیران و تركیا دیتئن و نێرینێن خوە ژئ ھەڤ را بەھس دكئن. هه‌رسێ وه‌لات ژی ل سه‌ر ڕه‌وشا سوریێ زه‌حمه‌ته بگەهن هه‌لوه‌سته‌ک هه‌ڤبه‌ش، ژ به‌ر کو هه‌رسێ جودا دفکرن و ڕۆلا ئه‌مریکا، هه‌تا ڕاده‌یه‌کێ، به‌رچاڤ ناگرن.\nلێ وكو تێ زانین کو ترکیا د گه‌ل ئه‌مریکا د ناڤا گوفتۆگویه‌ک به‌رفره‌ھ دا یه ژ بۆ ڕه‌وشا سوریێ و ڕه‌وشا رۆژئاڤایێ كوردستانێ.


پاسدارانی ئێران سنووری كوردستان دەبەزێنن – كوردى پۆست\nهه‌واڵ پریسس\tپاسدارانی ئێران سنووری كوردستان دەبەزێنن\t19/10/2016 kurdipostgroupLeave a comment\tHewalpress\nسوپای پاسدارانی ئێران، سنووری هەرێمی كوردستانیان بەزاند و تەقەیان لە وڵاخدارانی هەرێمی كوردستان كرد كە لە مەرزی سیپە لە ناوچەی هەورامان كار دەكەن.\nلەمبارەییەوە سەرچاوەیەک بۆ هەواڵ پرێس ئاشکرای کرد “ئێوارەی دوێنێ پاسداران كەمینیان لە وڵاخداران دانابوو، بەرلەوەی بگەن بە سنوری ئێران تەقەیان لێکردوون.\nبەپیی زانیارییەکانی هەواڵ پرێس چەكدارانی سوپای پاسدارانی ئێران بە ئارەزووی خۆیان لەو سنوورە دەسووڕێنەوە و تەقە لە كاسبكاران دەكەن.\nپاسدارانی ئێران سنووری كوردستان دەبەزێنن\tPost navigation\nPrevious Postشه‌ڕی باڵه‌كانی یه‌كێتی لەمیدیا دەستی پیکردNext Postتەقە کەوتە ناو فراكسیۆنی یه‌كێتی وه‌ڵامدانه‌وه Cancel reply\tEnter your comment here...


نێچيروان بارزانى داوا له لايه‌نه‌يل كوردستانى له سوريا ئه‌كا يه‌كگرتگ بوون - شـه‌فـه‌ق نيـوز\nهــــه‌واڵ كــوردى نێچيروان بارزانى لايه‌نه‌يل كوردستانى سوريا\nشه‌فه‌ق نيوز/ نێچيروان بارزانى سه‌رۆك هه‌رێم كوردستان, له ديدارى وه‌ل شانديگ ئه‌نجومه‌ن نيشتمانى كورد له سوريا(ENKS)، جه‌خت له گرنگى يه‌كگرتن و ئاشتى و هاوبه‌شى و له‌يه‌كڕه‌سينه‌وه‌و دروسكردن متمانه كرد له‌ناونى لايه‌ن و پيكهاته‌يل كوردستانى له سوريا, ئاماده‌يى خوه‌يشى ده‌رخست ئه‌را هاوكارى و پشتگيرى هه‌ر هه‌وڵيگ له‌وه‌ر خاتر ئاسايش و سه‌قامگيرى و چاره‌سه‌ر ئاشتيانه‌ى كيشه‌يل له ناوچه‌گه.\nسه‌رۆكايه‌تى هه‌رێم كوردستان له به‌ياننامه‌يگ ئه‌را شه‌فه‌ق نيوز وت: بارزانى له هه‌ولێر پيشوازى له شانديگ باڵاى ئه‌نجومه‌ن نيشتمانى كورد له سوريا كردگه وه سه‌رۆكايه‌تى سعود ئه‌لمولاى سه‌رۆكى و وه‌ليا باس له دويا رويداگه‌يل و بارودوخ له سوريا و رۆڵ و كاريگه‌رى هيزه‌يل هه‌رێمى و ناوده‌وڵه‌تى كردگه له ناوچه‌گه.\nبه‌ياننامه‌گه يه‌يش ده‌رخست هه‌ردولا له‌و ديداره باس له خواست ئاشتى و قه‌بولكردن يه‌كترى له‌ناونى پيكهاته‌يل و لايه‌نه‌يل سوورى و كار له‌وه‌ر خاتر چاره‌سه‌ر كيشه‌يل و هاوردنه‌وه‌ى ئاسايش سه‌قامگيرى كردنه و نيگه‌رانى خوه‌يانيش ده‌رخستنه له‌باره‌ى هه‌وڵه‌يل ئالشتكارى ديموگرافى له ناوچه‌گه‌و ره‌فتار چه‌كداره‌يل ئۆپۆزسيۆن بيلايه‌ن سوورى.\n30 مليار دينار پرووژه‌يل رێ وبان له كوردستان ته‌رخان كريا\nدانيشتنه‌گه‌ى ئه‌نجومه‌ن سه‌ركردايه‌تى يه‌كێتى نيشتمانى دوياخريا


وەزارەتی بازرگانیی عێراق ڕایگەیاند، لە 95%ی هاووڵاتیانی عێراق ئەوبەشە خۆراکەیان بەتەواوەتی وەرگرتووە کەپێش مانگی ڕەمەزان لەلایەن وەزارەتەکەیانەوە دابەشکراوە، ئاماژەی بەوەشکرد، هەفتەی داهاتوو بەشەخۆراکێکی دیکە بەسەر هاووڵاتیاندا دابەشدەکرێت.\nبەگوێرەی ڕاگەیەندراوێکی وەزارەتی بازرگانیی عێراق ( 17ی نیسانی 2021) کە وێنەیەکی دەست " ناس کورد" کەوتووە، "فەرمانگەی چاودێری بازرگانیی و دارایی لە وەزارەتی بازرگانی دەستیکردووە بە کۆکردنەوەی داتا و زانیاری لەسەر دروستی دابەشکردنی بەشە خۆراکی هاووڵاتیان لە هەموو پارێزگانی عێراق".\nئاماژە بەوەکراوە، "ئەو ڕێکارە بەمەبەستی دڵنیابوونە لە گەیشتنی هەموو بابەتەکانی نێو فۆرمی خۆراک بەشێوەیەکی دروست و دادپەروەرانە بەهەموو هاووڵاتیان".\nلە ڕاگەیەندراوەکەدا ئەوەش هاتووە، "بە فەرمانی ڕاستەوخۆی عەلا جبوری، وەزیری بازرگانیی عێراق، تیمی چاودێری لە هەموو پارێزگاکاندا پێکهێنراوە کە وردبینی لە گەیشتنی ئەو بەشە خۆراکە دەکەن بەدەست هاووڵاتیان، بەتایبەتی خێزانە هەژار و کەم دەرامەتەکان".\nوەزارەتی بازرگانیی عێراق جەختیلەوەشکردووەتەوە، " لە ئێستادا لە 95%ی هاووڵاتیان بەشە خۆراکی یەکەمیان پێی گەیشتووە و بڕیارە لە هەفتەی داهاتوودا بەشەخۆراکی دووەم بەسەر هاووڵاتیاندا دابەشبکرێت، کە بریتییە لە برنج، ڕۆن، شەکر، ئاردی نان و ئاردی سفر".


بەڵێ ماڵی (حەڵاڵ) دەفەوتێ!\nموخەزرەم (المخَضْرَم) ئێمەین، نەک ئەوانەی لاقێکیان لە جاهیلی و لاقەکەی تری تەمەنیان لە ئیسلامدا بوو.\nجیاوازی سەردەمی جاهیلی و سەردەمی ئیسلام یانی چی؟ پێشتریش پەیامبەر هەبوون، عیساو موساو ئیبراهیم، یەکتا پەرستیش شتێکی نوێ نەبوو، بایی کتێبێک (وەرەقەی کوڕی نەوفەل)ی یەکتا پەرست هەبوون و هامسای پەیامبەر بوون! کوخ و کارخانەو دەوار و دیوارە قوڕینەکان، حوشتر و حبری وەرەق و حیسانەکانی جەنگ و جیدال هەمان شت بوون. وەک سەردەمی ئێمە جێبە روبعییەکان نەبوونە لەگزز، وەک ئێمەکڵاشینکۆفەکان نەبوونە چەکی میلان، وەک ئێمە شاشە رەشو سپییەکان نەبوونە ئێجدی. هەر هەمان شت بوون.\nلەم رۆژهەڵاتا بە هەزاران ساڵ هیچ نەگۆڕا، بگرە ئەدەبی پێشووتر بەهێزتر بوو تا دوواتر، سەدانی وەک (مەرداس و عەجاج و خەفاف و لەبیدو حەسان و ئەشتەر ) کەموخەزرەم بوون، چ دنیایەکی جیاوازیان بینی؟\nجەنگی ئەوس و خەزرەج و دەعس و غەبرای عەبەس و زوبیانی هۆزی غەتفان بوویە جەنگی جەمەل و سەفینی ئەرستۆقراتییەتی قورەیش. بە هەمان تیرو شیرو قەڵغان و ئەسپەوە، بەهەمان مەچەکو عەقڵ و عونسوری عروبەوە.\nچ گۆڕانێ بەسەر شیعرو شانامەیاندا هات؟ هیچ.\nهەمان بەیتوبالۆرەی شەرەف و شیوەنی پیاوەتی، هەمان غەزەل و غەزوی کەنیزەک و کەلتوری شەهوەت.\nموخەزرەم ئێمەین، هەرچی موعجیزەی تەکنەلۆژیا هەبوو بینیمان، هەرچی خەون و خورافەو خوای ساختە هەبوو بینیمان. هەرچی جنۆسایدو جەبەروت و جەنجەویدو جەیشی شەعبی و چەتی داعش و جەنگی نەگریس و خیانەت هەبوو بینیمان، هەرچی وەحشەت و وەیلی ئەنفال و کیمیاباران و سەری یەکتریی بەبلۆک پانکردنەوە هەبوو بینیمان.\nموخەزرەم ئێمەین، هەرچی بن عەلی و بوتەفلیقەی نەوەی کۆن و شاسواری نەوەی نوێ هەبوو بینیمان، هەرچی مافی مرۆڤ و دیموکراسی و دەستاو دەستکردنی دەسەڵات هەبوو بینیمان، هەرچی چائوچسکۆ و ئەنوەرخۆجە هەبوو بینیمان. ئاسمانی ئازادیمان دی و رێسمانی زیندانمان ئەزمونکرد.\nئێمە لە ساتەوەختێکی هەستیارەوە هاتین، لە کونەمشکی ژیانەوە بۆ قەیسەری و قاودانی نوێی کونە رەشەکە.\nلە نامەی دەستنوسی ( سوپاسی هەڵگری نامە دەکەمەوە) بۆ چات و سناپ و وەتس ئەپ و ئیمۆ. لە نزای سەر شێخ و مەشایخەوە بۆ منداڵی بلوری. ئێمە هاتین، لەگوێی راسمانەوە مەقامی ئەڵاوەیسی حەمەساڵح دیلان و (ئای ئایە)کەی مەقامی بەیاتی عەلی مەردان خوێنرایەوەو لە گوێی چەپمانەوە دەنگی (لولە لولە)ی نێچیر بەغدادی دەرچوو. لە مەلا کەریمی مودەریسەوە بۆ مەلا مەزهەری خوراسانی، لە زەردەخەنەی رشتەی مرواری عەلادین سەجادییەوە بۆ خولی مردو شۆرین.\nئێمە چ دوڕیانێکی دەگمەنی دنیامان بینی، لە راستەوە بۆ چەپ و لە رەشەوە بۆ سپی و لە باوەشێنی سەرە سەتڵەوە بۆ سپلێت و شۆفاش. ئێمە لە ئاجۆری قوڕینی دێگولان و قوروەدا چاومانکردەوەو لەناو بەردی حەلان و سەقفی مەغریبیدا خەفەکراین. ئێمە لە چ دوڕیانێکی پڕ پێچ و پەناداین، لەناو چ ئاوازێکی نەبیستراو؟ لەناو چ تیشکێکی سەرو خواروی بنەوشەییداین؟\nکەس وەک ئێمە موخەزرەم نییە، پێش خۆمان دنیای ئەمڕۆیان نەدی، دوای خۆمان پێش خۆمانی نەدی، ئێمە هەموومان دی. مرۆڤەکان هەزاران ساڵ هەبوون، هێند تەمەنی ئێمە گۆڕانیان نەدی. جاران شارێک عەنتەر حەفتاو یەکێک و خەونی حەفتاو دوو حۆری و واقیعی دوو جێبە روبعی تێدابوو، ئێستا شار گۆماوێکی پڕ لە قیڕە قیڕی بۆقی ماشینە!\nهەژاری موکریانی دەگێڕێتەوە:\nلە کوێرە دێیەکی چەپەک و دووردا، شەوداهات، شۆڵەی چراوێک لەپێشمانەوە دەرکەوت، بەکاوەخۆ نێزیک بووەوە، جامی چراکە رووی لە کیژۆڵەیەک بوو، وەک مانگ دەدرەوشایەوە. دەڵێ ئێمە شەکەت و شڕۆڵە، برسی و بێ بڕست، شڵپەی دەرقاچە خوساوەکانمان ئاوازێکی لەشێوەی سینە زەنی حوسەیندا لێ دروستببوو. کچۆڵەکە نەدەبوو ئاوێنەکە رووبکاتە خۆی، تەنێ نیازی بوو بڵێ من جوانم، تەنێ قەسدی بوو قەسفی ناخمان بکا. دەیویست بڵێ لەم ئاواییەدا من هەم.\nئێستە لە ئاواییەکاندا ریکلامی برنجی مەحمودو بەسمەتی هندی دەکرێ! لەبیرمە، ناوەندی نەوەدەکانی سەدەی بیستەم بوو. پاش راپەرین تازە بەتازە ئاوەدانکرابوویەوە، سەردەمی کەپرە برنجە بوو، چەند ماڵێ خێمەیەکیان هەڵدەداو رێکراوە خێرخوزییەکان و تەحالوف خۆراک و پەتوو و داو و دەرمانیان دەدانێ. وەک ئەو خەڵکە لەخەمی کۆڕەو ڕەخسابووین، لەبیرمە لەئاواییەکاندا، دوور لەرووی ئێوە، تەحالوف ماکەری تەوزیع دەکرد، رێژەیان کەم بوو، دووماڵ و ماکەرێکی بەرکەوت، ماکەرەکان هی ئێرەنەبوون، بۆرو بڵح بوون، ئەوانەی ئێرە سەرنجیان رانەدەکێشان، هی وڵاتێکی خۆشگوزەران بوون، بەم ژینگە رانەهاتبوون و هەر زوو تۆپین. لەبیرمە بەماشێنی سەر بەتاڵ هانییان، خەڵک جەم ببوون، هەر پێڕێکو ماکەرێکیان دابوویە بەر، چ نوکتەو نوشتەیەک دەکرا تا ماکەرێکی زیتەڵیان بەرکەوێ. سەیر تر لەو مەشهەدە دەبێ چی بێ؟\nلەبیرمە جۆرە پەتویەکی خەتخەتی شین دابەشکرا، پەتویەکی نەرمو ناسک. خەڵکێ تەماع گرتی و دایان بە دوورین. بەشێوەی کەوا و پانتۆڵ بۆ زاڕۆکان دوورا. کەواو پانتۆڵی خەتخەتی شین. هەرماڵێ ریزێ زاڕۆی هەبوون، قاتی خەتخەتی شینی لەبەردا بوو. ساڵەکەی تەڕ بوو، ماڵێکی دراوسێمان ریزێ مندڵی خەپ و خڕۆڵەیان هەبوون، پەتووی تەحالفیان بۆ دوورا بوو، تاوێکی خەستی باران لێیدابوون. شڵپو هوڕ بەو دۆڵاوانەدا، شەپە شەپی پەتوو، بیرکەنەوە بەتانی تەڕتان لەبەردابێ.\nژورێکمان هەبوو، ڤێلا هەی ڤێلا. باگردێنێکی دان کەل و قۆرتقۆرتین لە سەربان، پاسارێکی پڕ قۆزمێخی لارو لوێر، لولەی سۆپایەکی دارینی ژەنگاوی. شەو دادەهات، بە پشتە قەفا، تەماشاو تێڕامانی چڕ بۆ ئاسمان، سەیری ئەستێرەو نەیزەکی رەجمی جنۆکە، ئەرتەشی مێشولەو لورەی چەقەڵو حەپەی سەگەل. تاوی دوکەڵی تەپاڵەی سەربانەکان بۆن و بەرامێکی سەیری دابوویە ئەوێ، شانسان ئەو کەسەبوو دوکەڵی تەپاڵەکە بچێ بەگژیا. ئیدی شاندادانی سەرسەرینەکەی لێدەهات، ئیدی مێشولە پێوەی نەدەدا.\nبەڵێ لە بیرمە، باسوخواسی کاسی عالەم، تۆپی پێ. ئای خودایە، ئەبێ کەی بێ بەچاوی خۆم لەشاشەیەکی رەشو سپییەوە تۆپی پێ ببینم. شارۆچکەکەمان کەلاوەو وێرانە بوو. لاوێ دەستی لەخۆی بەردا. تیڤییەکی لە کەلاوەیەکدا داناو هێنای. هەموو کەس بۆی هەبوو بە سەد فلسییەک یارییەکان ببینێ. ئیتر شەوی لێدەهات بۆنی تیڤییەکەمان هەڵدەکردوو بەرەو کەلاوەکەو بەسەدفلسییەکەوە کە توند توند لە مشتماندا ئارەقی کردبوو جەمۆ دەبووین. ئەوانەمان زووتر چوبووین، ریزی پێشەوەمان وەک ڤی ئای پی هۆڵی کۆنفڕانسەکان دەبینی، رێک وەزیرو مەکتەب سیاسیەک بووین بۆ خۆمان، هەریەکەمان لەسەر لەتە بلۆکێ کزمان دەکرد، سابەڵکو باترییەکە شەحن بێت و شاشەکەی بەختی رەشی نێوچاومان و تیڤییە رەشو سپییەکە هەڵسێنێ. تیڤی داگیرسا. حەشامات کەوتنە حەلوەلا، یاری ئێران و ئەمریکا ! شاور لێدرا. میشە میشی ناو کەلاوەکە تێکەڵ بە بۆقی جمهوری وڵاتان ببوو، بۆیەکەم جار لەو کەلاوە تاریکەوە شادومانی دونیاو کەیفخۆشی جمهوری وڵاتانمان بینی، بۆیەکەمجار لەو کەلاوە تاریکەوە خەریک بوو مەمکی رووتی کچان و سەماو سترانی هەواداران ببنین، بەڵام بە قیسمەت نەبوو.\nباو باوی نەزەرو نوێژ و بڤە بوو، بابایەکی ریشنی موجاهید، زرم دەستی نا بە دوگمەی تیڤیداو کوژاندییەوە. کەلاوەکە کشومات بوو، شۆرو شەوقی ئێمەیش لەگەڵ تیڤییەکەدا کوژایەوە. سەرەتای یاریەکە وانەبوو، هێشتا کچەکان پیشان نەدرابوون، بەڵام گێچەڵێکی تر لە گۆڕێدا بوو، باترییەکە پرتە پرتی بوو، خوابزانێ سەدان ئایەتولکورسی خوێنراوە تا دانەبەزێ، بەڵام هەر دابەزی. دوواجار تیڤی کوژایەوەو سەدفلسییەکەشمان کە مەگەر خوا بزانێ بە چ مەرارەتێ دەستمان کەوتبوو، فەوتا، لەو کاتەوە رقمە لەو رستەیەی کە دەڵێ ماڵی حەڵاڵ نافەوتێ.\nهێشتا دە دەقەی یاریەکە چوو بوو، بە دڵشکاوی گەڕاینەوە ماڵێ، ناچار رادیۆکەی ماڵێم بردە سەربان، نامە بنگوێم و میلەکەیم بادا، کەوتەسەر بێژەرێکی فارس و رووماڵی یاریەکەی دەکرد، هاتو هاوارێ بوو هەر مەپرسە، بەڵێ مەهدەوی کیا گۆڵی کرد، بە گوێی خۆم گوێم لێبوو، بەخەیاڵیش گۆڵەکەم هانییە پێش چاوم، ئای چ مەحشەرێ بوو، ئای چ یاریەکی خێراو چ خەیاڵێکی پڕ هەیەجان بوو.


چەند بڕیارێک لەبارەى بەرەنگاربوونەوەى کۆرۆنا لە سلێمانى درا\n15/10/2020 29 جار خوێندراوەتەوە\nرۆژى سێشەممە 2020/10/13 ، بەڕێز ئازاد محەمەد ئەمین سەرۆکى ئەنجومەنى پارێزگاى سلێمانى، بەشدارى لە کۆبوونەوەى لیژنەى باڵاى ئۆپراسیۆنەکانى پارێزگاى سلێمانى بۆ بەرەنگاربوونەوەى کۆرۆنا بە سەرپەرشتى بەڕێز د.هەڤاڵ ئەبوبەکر پارێزگارى سلێمانى کرد.\nلە کۆبوونەوەکەدا بڕیاردرا:\n١-پێویستە حکومەتی هەرێمی کوردستان پابەندی دابینکردنی موچەو بودجەو شایستە داراییەکانی دامەزراوە دەوڵەتیەکان بێت بەتایبەتی کەرتی تەندروستی و پەروەردەو هێزەکانی ناوخۆو فەرمانگا خزمەتگوزارییەکان، بۆئەوەی بتوانن خزمەت بە هاووڵاتیان پێشکەش بکەن و بەرەنگاری کۆرۆنا ببنەوە.\n٢-پێویستە لەسەر هەر هاووڵاتییەک خۆی خۆی بپارێزێت و پابەندی تەواوی ڕێنمایی و ڕێکارە خۆپارێزیی و تەندروستیەکان بێت.\n٣-هەموو سەرۆکی یەکە کارگێڕییەکان و بەرپرس و بەڕێوەبەری فەرمانگاکانی دەوڵەت و کەرتی تایبەت ڕاسپێردراون بە چاودێریکردن و بەدواداچوونی وردی پابەندبوونی تەواوی فەرمانبەرو کارمەندانی فەرمانگەو دامەزراوەکانیان بە ڕێنمایی و ڕێکارە خۆپارێزیی و تەندروستیەکانەوە.\n٤-لە هیچ فەرمانگاو دامەزراوەیەکی دەوڵەتیی و کەرتی تایبەت ڕێگا بە چوونە ژوورەوەی هیچ موراجیع و هاووڵاتیی و داواکارێک نادرێت ئەگەر پابەندی ڕێنمایی و ڕێکارە خۆپارێزیی و تەندروستیەکان نەبێت.\n٥-لیژنە هاوبەشەکانی یەکە کارگێڕییەکان و فەرمانگا پەیوەندیدارەکان بەدواداچوون و چاودێری ورد بۆ جێبەجێکردنی ڕێنمایی و ڕێکارە تەندروستیەکان دەکەن لە شوێنە گشتیەکانداو هەر شوێنێک پابەند نەبێت دادەخرێت و سزای دارایی دەدرێت.\n٦-کردنەوەی خوێندنگاو ناوەندە زانکۆییەکان لە هۆڵەکانی خوێندندا، بە مەرجی پابەندبوون بە ڕێنمایی و ڕێکارە تەندروستیەکانەوە بە پەسەند دەزانین و سەرپەرشتیارانی کارگێڕی و پەروەردەیی ڕادەسپێررێن بۆ چاودێریکردنی پابەندبوونی ناوەندەکانی خوێندن بەم ڕێنمایی و ڕێکارانەوە.\n٧-دانانی پرسەو چوونە سەرقەبران و مەولودو بۆنە ئایینیەکان بە هەموو شێوەیەک قەدەغەن و بەڕێوەبەری گشتی ئەوقافی سلێمانی بە هەماهەنگیی لایەنە پەیوەندیدارەکانی تر چاودێری ئەم ڕێکارە دەکات.\n٨-بەڕێوەبەرایەتی بەرگری شارستانی سلێمانی بە هەماهەنگیی سەرۆکایەتی شارەوانی سلێمانی، ڕاسپێردراون بۆ دەرمانپژکردنی مزگەوتەکانی ناوبازاڕو ئەو فەرمانگاو شوێنە گشتیانەی پەتاکەی تێدا بڵاوبۆتەوە، یان مەترسیی بڵاوبوونەوەی لێدەکرێت.\n٩-کەناڵەکانی ڕاگەیاندن ئەرکی مرۆیی و تەندروستی و نیشتمانیانەی خۆیان لە هۆشیارکردنەوەی هاووڵاتیان بۆ ماسکبەستن ببینن و بەشداربن لە هەڵمەتی خۆپارێزییدا.\nكەمپینی بەسە ژن كوشتن داوای پشتیوانی ئەنجومەن دەكەن\nیەکەم زەنگى نوێى خوێندن لێدرا\nپرسە و سەرەخۆشى\nرۆژى جیهانى بێهۆشکاران پیرۆز بێت\nئەنجومەنى پارێزگاى سلێمانى: خەمبارى لەدەستدانى بەڕێز سەڵاحى کوێخا-ین\nژمارەی شوێنە گرنگەکان\nشوێنەوار و ناوچە گەشتیاریەکان\nCopyright © all rights reserved .Developed by Avesta Group and powered by Microsoft Azure


كۆمه‌ڵه‌ی مافی مرۆڤی کوردستان » سیستمی دادوەری کۆماری ئیسلامی ئێران هەڕەشە لە بنەماڵەی یەکێک لە ئەندامانی کۆمەڵەی مافی مرۆڤی کوردستان دەکات\nچالاكی مافی مرۆڤ, رۆژهەڵاتی کوردستان, عه‌دنان ره‌شیدی\nبە پێی ڕاپۆرتی کۆمەڵەی مافی مرۆڤی کوردستان ئەمڕۆ ۳ی ڕەزبەری ساڵی ۱۳۹٥ی هەتاوی ڕێیدارانی وەزارەتی ئیتلاعاتی کۆماری ئیسلامی ئێران لە شاری مەریوان ، چونەتە ماڵە باوانی “عەدنان ڕەشیدی”و پێیانیان ڕاگەیاندوە (ئەگەر تا دە ڕۆژی تر کوڕەکەتان نەگەڕێتەوە بۆ ئێران، دەست بەسەر ماڵ و سامانەکەتاندا دەگیردرێت و بۆ قازانجی مڵکی گشتی کۆماری ئیسلامی دەگەڕێتەوە\nعەدنان ڕەشیدی لەم بوارەدا زۆرتر ڕوونی کردەوە و گوتی حەوتوی ڕابردوو ئیدارەی ئیتلاعاتی مەریوان لە ڕێگای تەلەفونەوە بانگهێشتی بنەماڵەکەیان کردووم کە دەبێت سەردانی ئەوان بکەن لە ناو ئیتلاعاتیشدا دەدرێنە بەر هەڕەشە لێکردن و دەڵێن : دەبێ عەدنان دەست لە دژایەتی کردن لە کۆماری ئیسلامی هەڵبگرێت و بگەڕێتەوە بۆ زیندان .\nلەدرێژەی باسەکەیدا دەڵێت: ماوەێیک پێشتر بنەماڵەکەم بانگهێشتی دادگا دەکرێن و و کاتێک دایکم دەڕواتە بەردەم دادگا ، لە لایەن “حەیدەرزادە”ئیشکگری ئەو ساتەی دادگای شۆڕشی مەریوان ، دەدرێتە بەر جوێن و سوکایەتی پێکردن و فەرمان دەدات بە دوو دیژبان کە لە پێش چاوی خەڵکانی حازر و چەند” وکیل “دا دەیدەنە بەر لێدان و سوکایەتی پێکردن. دایکم هەڵدەستێت بە سکاڵا کردن لە “حەیدەرزادە” ، بەڵام هیچ یەک لە شاهیدانی حازر لە وێدا ناێین بۆ شاهیدی دان .یەکێک لە وەکیلەکانی ئامادە بوو لەوێدا کە گوێی لە جوێنداینی ڕێیداران بوو ، بە دایکم گوتبوو ؛ ئێمەیان ئاگادار کردۆتەوە کە شاهیدی نەدەین !\nهەر بۆیە دۆسییەکەیان داخست.عەدنان ڕەشیدی لە درێژەدا دەڵێت؛ براکەم بە هۆی بەدوادا چوونی بۆ دۆسییەکەم لە” دیوانی بەرزی وڵاتدا” ، لە لایەن ئیتلاعاتی سپای کۆماری ئیسلامی ئێرانەوە لە مەریوان، کاتی قۆڵبەسکردنی لە بەر چاوی دەیان کەسدا دەدرێتە بەر تەقە لێکردن ڕاو نان.\nلە ساڵی 2006دا لە لایەن وەزارەتی ئیتلاعاتەوە بە هۆی چالاکی مافی مرۆڤییەوە دەستبەسەر و بە ۱۲ ساڵ حەپس و دوور خستنەوەی ئازاد بۆ “مەهریزی پارێزگای یەزد”سزا دەدرێت و دوای ٨ ساڵ بەسەر بردن لە زینداندا توشی نەخۆشینگەلێکی زۆر دەبێت و بۆ چارەسەری کردن بە پشوێک و دانانی بارمتە بۆ دەرەوەی زیندا هەناردە دەکرێت.\nکاتێک کە بنەماڵەکەی داخوازی ئازادی مەرجدار بۆ عەدنان بەهۆی هەبوونی نەخۆشییەکیەوە دەکەن و سەردانی دادگای مەریوان وسنە دەکەن ، ئەو ڕاستییەیان بۆ ئاشکرا دەبێت کە دۆسییەی عەدنان ڕەشیدی لە دوای ٨ساڵ زیندان هێشتا لە سیستمی دادوەریدا نەنوسراوەتەوە .\nلە لایەن وەکیلێکەوە بە بنەماڵەی ئەم چالا مافی مرۆڤییەوە ڕادەگەیەندرێت ، هۆکاری تاپۆ نەکردن و نەنوسینی ناوی کوڕەکەتان، وەزارەتی ئیتلاعات و دادگای شۆڕشی کۆماری ئیسلامی ئێرانە و مەبەستی تایبەتی ئەوانیش لەو کارە ئەوەیە ، پێش لە ئازاد بوونی عەدنان ڕەشیدی بگیردرێت لە دوای ئەوەی خولی سزادانە یاساییەکەی تەواو کرد.\nعەدنان ڕەشیدی کاتێک بەم نهێنییە دەزانێت ، لە دوای نەجات بوونی لە نەخۆشخانە ناگەڕێتەوە بۆ بەندیخانە و بە نەگەڕانەوەی بۆ زیندان دۆسییەکەی لە لایەن دادگای شۆڕشەوە تاپۆ دەکرێت و هەڵدەستن بە ناردنی ئاگادار کردنەوە و دەستڕاگرتن بەسەر بارمتەکاندا.


بەرهەمی نوێ: دەزگای ستاندەر توێژینەوەی (چارەنوسی یەکێتى لە كۆنگرەی چواره‌م- گەڵاڵەو چارەسەر) بڵاودەكاتەوە – Standard Kurd\nلەلایەن ستاندار Posted on كانونی یه‌كه‌م 8, 2019 كانونی یه‌كه‌م 8, 2019 8634 جار بینراوە 0 سەرنج\nبۆردی توێژینەوەی دەزگای ستاندەر توێژینەوەی ( چارەنوسى یەکێتى لە كۆنگرەی چوارم- گەڵالە و چارەسەر) بڵاودەكاتەوە،\nلەسەرەتای توێژینەوەكە بۆردی توێژینەوەی دەزگای ستاندەر نوسیویەتی ئەو توێژینەوەیە بەرهەمی چەندین ۆركشۆپ وڕاوێژ بە شارەزایان وناوەندە ستراتیجیەكان كراوە، سود لە ئەزموونی نوێی حزبەكانی جیهان وەرگیراوە، بەتایبەتی ئەو حزبانەی لە ئەزموونی كوردستان نزیكن .\nهەروەها نوسیەتی توێژینەوەی ئەم جارەمان لە بارەی هەلومەرجی یەکێتى وبەستنی كۆنگرەی چوارەمی تیشك خراوەتە سەر هۆكارەكانی پاشەكشەی، ئاسۆی سیناریۆكانی داهاتووی، لەكۆتاییدا كۆمەڵێك گەڵاڵەوچارەسەر پێشنیاركراوە.\nدەشێت ئەمە ڕاپۆرتێکی سیاسی نیە بە هەستێکى ڕۆمانسیانە بۆ كێشەكە چووبێت و نوسرابێت یان خاتری بەرتوێژ بگرێت، بەڵکو بەپێچەوانەوە تەنها ڕەچاوی ( ئەكادیمیەكەی – بەرژەوەندی باڵای نیشتمان)دەكات، بۆیە دەکرێت زۆر كەس هەبن بەدڵیان نەبێت، بەڵام توێژینەوەکە بە ڕاشكاوانە دەردەكان دیاری دەکات، لەهەمان كات ڕاسپاردەو پێشنیاریش دەخاتە بەردەست.\nبۆ خوێندنەوە و دابەزاندنى تەواوى توێژینەوەکە کلیک لێرە بکە:\nبڵاوکراوەی پێشوورێکخراوی لێبوردنی نێودەوڵەتی راگەیەندراوێك لەسەر پەلاماردانی خۆپیشاندەرانی مەیدانی خەلانی بەغدا بڵاودەکاتەوە\nبڵاوکراوەی نوێتررۆژنامەی ئیکۆنۆمیستی بەڕیتانی:کۆمەڵگای شەرقی بڕوایان بەحیزبی سیاسی و ئیسلامی زۆرکەم بۆتەوە


بڕینەوەی ۸ساڵ زیندان بۆ خوێندکارێکی کورد - كۆمه‌ڵه‌ی مافی مرۆڤی کوردستان\nKMMK: “زانیار ئەحمەدی نیاز” ۱۹ساڵ تەمەن کوڕی حسێن ئەحمەدی نیاز، پارێزەری کچانی شین ئاوێ و ڕامین حسێن پەناهی، لەلقی ۲۸ی دادگای شۆڕشی تاران بەتۆمەتی هەوڵدان دژی ئەمنییەتی نەتەوەیی و بەشداری لە گردبوونەوە نایاساییەکان بە ۸ ساڵ حوکمی تەعزیری مەحکووم کرا.\nزانیار ئەحمەدی نیاز لە ناڕەزاییەکانی بەفرانباری ساڵی ڕابردوو دەسبەسەر و پاشان بە دانانی بارمتەی ۲۰۰ ملوێنی بەشێوەی کاتی تا دیاری کردنی حوکم ئازاد کرابوو.\nزانیار ئەحمەدینیاز ۱۹ساڵ تەمەن وخوێندکاری بواری مافناسی لە زانکۆی ئازادی ئێسلامی-شمال تارانە.\n← لە سێدارەدانی بەندکراوێک لە شێروان\nکۆڵبەرێک کوژرا و چەند کۆڵبەرێکی دیکەیش بریندارن/ورمێ →


NRT TV | کوردستان | حکومەتى هەرێم: داوا لە قەوارە نێودەوڵەتییەکان دەکەین رێز لە بڕیارەکانی دادگا بگرن\nنوسینگەی رێکخەرى راسپاردە نێودەوڵەتییەکان لە حکومەتی هەرێم لە روونکردنەوەیەکدا ئاماژەی بەوەشكردووە، دەستبەسەرکردن و دەستگیرکردن تەنیا بە بڕیاری دادگا جێبەجێدەکرێن.\nئەوەش خراوەتەڕوو، "حکومەتی هەرێمی کوردستان میدیای ئازاد بە کۆڵەکەیەکی گرنگی حکومڕانی و توخمێکی بنەڕەتی دیموکراسی دەزانێت و شانازیش بەوەوە دەکات کە کوردستان میدیای ئازاد و بێ بەندوباوی هەیە و نمونەی بەرجەستەکردنی بەهاکانی ئازادی رادەربڕین و ئازادی راگەیاندنە لە ناوچەکە و هەمیشە پێویستی هەیە بۆ بەرەو پێشبردنی دۆخەکە."\nحکومەتی هەرێم وڵاتانی یەکێتی ئەوروپا بانگهێشت دەکات بۆ بەرەوپێشبردنی چاکسازیی یاسایی و دادوەرییەکان لە هەرێم و دەشڵێت، "دامودەزگاکان سەبارەت بە پرسی ئازادییەکان لەگەڵ رێکخراوەکانی کۆمەڵگەی مەدەنی و سەندیکای ڕۆژنامەنوسان لە گفتوگۆدان."\nئەوەش لەکاتێکدایە، دەستگیرکردنى چالاکوانانی بادینان و سزادانیان بە شەش ساڵ زیندانی زۆرترین کاردانەوەى بەدواى خۆیدا هێناوە، ساڵانەش بەردەوام لە راپۆرتە نێودەوڵەتییەکاندا رەخنە لە سیستمى دادوەریی و پێشێلکردنى مافەکانى مرۆڤ لە هەرێم دەگیرێت.


ڕاپۆرتێکی ڕۆژنامەوانی ئاشکرایکرد، زیاتر لەشەش هەزار پڕۆژەی ستراتیژی گرنگ لە عێراق ڕاوەستاون یان تەگەرەیان تێکەوتووە، بەهای ئەو پڕۆژانەش بە زیاترلە 100 ملیاردۆلار دەخەمڵێنرێت.\nبەگوێرەی ڕاپۆرتێکی ڕۆژنامەی، "ئیندپندنت" (6ى تشرينی یەکەمی 2020) کە ناس کورد بەدواداچوونی بۆ کردووە ئاماژە بەوە کراوە "ڕۆتین، ئاستەنگییە کارگێرییەکان و کەمی تەمویل هۆکاری سەرەکی دواکەوتنی پڕۆژەکانی وەبەرهێنانن لەعێراق".\nبەگوێرەی ئامارەکانی وەزارەتی پلاندانانی عێراق لە ئێستادا بەهۆی کەمی تەمویلەوە زیاتر لە شەش هەزار و 250 پڕۆژەی جیاواز لە عێراق ڕاوەستاوە یان تەگەرەی تێکەوتووە، کە ئەوەش وا دەکات حکومەت ناچاربێت بەشێکی زۆر لەو پڕۆژانە بەمەبەستی تەواوکردنیان ئاڕاستەی کەرتی تایبەت بکات".\nهاوکات دەستەی دەستپاکی عێراق ئاماژەی بەوە کردوە " تێچووی تەواوکردنی ئەو پڕۆژانەی کە لە ئێستادا ڕاوەستاون بەزیاتر لە 100 ملیار دۆلار دەخەمڵێنرێت، بۆیە پێدەچێت حکومەت ناچاربێت بەشێک لەو پڕۆژانە هەڵبوەشێنێتەوە یان ئاڕاستەی کەرتی تایبەتی بکات بۆ تەواوکردنیان".\nحەسەن جەلال، ئەندامی لیژنەی ئابوری لە پەرلەمانی عێراق لەو باریەوە دەڵێت "بانکەکانی عێراق ئاستەنگی زۆریان داناوە بۆ پێدانی قەرز بە وەبەرهێنەران، ئەوەش هۆکارێکی دیکەی داوکەوتن و ڕاوستانی پڕۆژەکانە، بۆیە دەبێت ئەو بانکانە بەشێویەکی ئاسانتر مامەڵە لەگەڵ وەبەرهێنەراندا بکەن".\nجەلال، ئەوەی ڕوونکردوەتەوە، "بانکەکانی عێراق ڕەتیانکردووەتەوە قەرز بدەن بەو پڕۆژانەی کە لە 25%ی تەواو بووە، ئەوەش وایکردووە وەبەرهێنەران بیر بکەنەوە پڕۆژەکانیان لە شوێنێکی دیکەی جیهان ئەنجام بدەن".\nلای خۆیەوە موزهر محەمەد ساڵح، ڕاوێژکاری پێشووی ئابووری سەرۆک وەزیرانی عێراق ئاماژەی بەوە کردووە "حکومەتی عێراق لەساڵانی ڕابردوودا خۆی پابەندکرد بە ئەنجامدانی هەزاران پڕۆژەی وەبەرهێنانی گرنگ، بەڵام لەگەڵ دروستبوونی هەرتەنگەژەیەکی ئابووری ونەبوونی تەمویلی پێویست بەشێک لەو پڕۆژانە ڕادەوەستان".\nساڵح، ئەوەشی ڕوونکردووەتەوە "حکومەتی عێراق ناتوانێت بەهیچ شێوەیەک ئەو پڕۆژانەی کە لەئێستادا ڕاوەستاون لەچوارچێوەی بودجەی گشتی 2021 تەواو بکات".\nسلێمانی هێشتا بەرزترین ژمارەى مردنی بە کۆرۆنا هەیە\n2020.10.13 - 16:11\nهەر سێ پارێزگاکەى هەرێم زۆرترین ژمارەى مردنیان بە کۆرۆنا لە عێراقدا تۆمار کرد\n2020.10.11 - 15:40\nژمارەى دەنگدەرانی عێراق بۆ هەڵبژاردنەکەى ساڵی داهاتوو ئاشکرا کرا\n2020.10.11 - 09:14


سەرەتا»هه‌واڵ»کەسێک وێنه‌ی ساخته‌ی كچێکی ناسراو بەکاردەهێنێت بۆ فریودانی گەنجان لە فەیسبووک\nله بابه‌تێكیدا ماڵپه‌ڕی ده‌یلی ستار باس له‌وه ده‌كات كه كه‌سێك هه‌ڵساوه به دانانی هه‌ژمارێك ساخته له تۆڕی كۆمه‌ڵایه‌تی فه‌یسبووك به ناوی Ellie Reece كه ئامانج لێی هه‌ڵخه‌ڵه‌تاندنی خه‌ڵكه و له ئه‌نجامی گفتوگۆ و نامه گۆڕینه‌وه وێنه‌ی ڕووتیان پێ ده‌نێرێت.\nئه‌م كه‌سه‌ی كه ئه‌م هه‌ژماره‌ی داناوه هه‌ڵستاوه به به‌كارهێنانی وێنه‌ی ڤانێسیای ئێرله‌ندی كه ته‌مه‌نی ٢٨ ساڵه و به بێ ئاگاداری ئه‌و هه‌ژماره درووستكراوه.\nڤانێسیا باس له‌وه ده‌كات كه ئه‌م هه‌ژماره كێشه‌یه‌كی زۆری بۆ درووست كردووه و ئه‌و كاته زانیویه‌تی كاتێك كه‌سێكی نه‌ناسراو ئاگاداری كردۆته‌وه له هه‌بوونی ئه‌و هه‌ژماره و پێی ڕاگه‌یاندووه ئه‌مه تۆ نیت ؟\nڤانێسیا باس له‌وه‌ش ده‌كات كه ئه‌م كه‌سه جگه له‌وه‌ی وێنه‌ی ئه‌و به‌كارده‌هێنێت هه‌روه‌ها كۆمه‌ڵێك وێنه‌ی جه‌سته‌ی كه‌سێك به‌كارده‌هێنێت كه خۆی نییه بۆ گه‌یشتن به ئامانجه‌كه‌ی و وروژاندنی كه‌سی به‌رامبه‌ر و تا وای لێبكات ئه‌میش وێنه‌ی خۆی بنێرێت.\nهه‌روه‌ها ڤانێسیا بۆ ڕزگاربوون له‌م كێشه‌یه بڕیاری ڕیپۆرتكردنی ئه‌م هه‌ژماره‌ی داوه به‌ڵام فه‌یسبووك به هه‌ڵه هه‌ژماری ڤانێسیای داخستووه له شوێنی هه‌ژماره ساخته‌كه.\nسه‌باره‌ت به‌م ڕووداوه‌ش فه‌یسبووك به فه‌رمی داوای لێبووردنی له كچه ئێرله‌ندیه‌كه كرد و هه‌ژماره‌كه‌ی بۆ گه‌ڕانده‌وه.\nبابەتەكانی پێشووترچۆن هه‌ژماری ئینستاگرامه‌كه‌ت بۆ ماوه‌یه‌كی كاتی داده‌خه‌یت\nبابەتی دواتر ئایفۆنه‌كه‌ی تڕامپ یه‌ك ئه‌پڵیكه‌یشنی تێدایه\nپۆدکاستی چاوگ – زنجیرەی سیوشەش 36\nلەلایەن abdullah omar 31/12/2017\nپۆدکاستی چاوگ – زنجیرەی سیوشەش 36 ١. پرسیاری گوێگران (تاکو00:45:20 خولەک) ▪ هەموو کلاودێك سنوردارە،…\nگڵۆپێك 40 هەزار كاژمێر كاردەكات\nگەورە كۆمپانیای ئیڵ جی لە كۆریای باشوور كە تایبەتە بە دروست كردنی كەل و پەلی…


5 هه‌ڵه هاوسه‌ره‌كان به‌ره‌و جیابونه‌وه ده‌بات\n5 هه‌ڵه هاوسه‌ره‌كان به‌ره‌و جیابونه‌وه ده‌بات\nمه‌رج نیه كاتێك دوو كه‌س هاوسه‌رگیری ده‌كه‌ن به ته‌واوه‌تی ڕه‌فتاره‌كانی یه‌كتریان پێ قبوڵ بێت و به باشی بزانن به‌ڵام دوباره كردنه‌وه‌ی پێنج هه‌ڵه به‌شێوه‌یه‌كی به‌رده‌وام هۆكاره بۆ نزیكبوونه‌وه‌ی له جیابونه‌وه.\n1- ڕەخنە: ئەو كاتەی بەشێوەیەكی بەردەوام ڕەخنە لە هاوسەرەكەت دەگریت ئەوە وادەكات هاوسەرەكەت لێت دوور بكەوێتەوە ، دوور بكەوەرەوە لە ڕەخنەگرتنی بێ بنەما .\n2- ڕۆتبن: دووبارە بوونەوەی ڕۆتینی ڕۆژانە وادەكات بێزار ببیت لە ژیانی ڕۆژانەدا و هەریەك لە هاوسەرەكان بیر لەوە بكەن كەسێكی دیكە بخەنە ژیانیانەوە و بیر لە جیابونەوە بكەنەوە .\n3- دووربكەوەرەوە لە ڕەفتاری خۆ بەراورد كردن بە ژیانی هیچ كەسێك ، خۆبەراورد كردن بە كەسانی دیكە كێشەت بۆ دۆوست دەكات لەگەڵ هاوسەرەكەت ، لەم هەڵەیە دوور بكەوەرەوە بۆ ئەوەی توشی كێشە نەبیت لەگەڵ هاوسەرەكەت .\n4-خۆسەپاندن بەسەر هاوسەرەكەت وادەكات لێت بێزار ببێت و ئارەزووی ئەوە نەكات بتبینێت و تەنانەت ئارەزووی ئەوە نەكات بگەڕێتەوە بۆ ماڵەوە و لەم كاتەدا خۆت وادەكەیت بەرامبەرەكەت ڕقی لێت ببێتەوە .\n5- هەوڵبدە بیركردنەوەكانت گونجاو بێت هەرگیز لەخۆتەوە بڕیار مەدە لەسەر بەرامبەرەكەت ، چونكە ڕەنگە هەندێك كات ئەو بیركردنەوەی تۆ ببێتە مایەی دروستكردنی كێشەی گەورە لە نێوانتاندا و پەیوەندیەكەتان بەرەو كۆتای بڕوات .\nڤیدیۆ: هونه‌رمه‌ند هێمن حسێن توشی ڤایرۆسی كۆرۆنا بووه\nكۆرۆنا له‌ڕێی ئاوی خواردنه‌وه ده‌گوێزرێته‌وه؟\nتووشبووانی كۆرۆنا لەجیهان 20 ملیۆن كەسی تێپەڕاند\nله كوردستان هەفتەی داهاتوو کۆرۆنا دەگاتە لووتکە ؟\nده‌رمانی چاره‌سه‌ری لاوازی سێكسی چاره‌سه‌ری كۆرۆناش ده‌كات؟\nڤیدیۆ:ڤاكسینه ڕوسیه‌كه ببینه


چۆن و بۆچی لە خەڵك خۆش بین؟ | گروپی ٢٤\n22 ئازار 2013\nكاتێ دڵتان لە یەكێك دێشێت و لێی عاجز دەبن، ئەگەر بتانەوێ زیانێكی پێ بگەیەنن و زەبرێكی لێ بوەشێنن، لە راستیدا زیانتان بەخۆتان گەیاندووە. لە كاتی دڵ ئێشاندا كە تووڕە دەبن و قسەتان ناخۆش و زمانتان زبر دەبێ، مێشك راناوەستێ و هۆرمۆنەكانی كۆرتیزۆل و ئادرنالین دروست دەكات و لەوانەیە زیان بە تەندروستیی جەست و دەروونتان بگەیەنێت.\nكە لەیەكێك بێزار دەبن، بەشێك لە هەستی جۆشوخرۆش و كەفوكوڵ و چێژ و رووگەشیتان لە دەست دەدەن و تووڕەیی و خەم و دڵەڕاوكێ جێی ئەوان دەگرنەوە و مێشكتان داگیر دەكەن. وەك ئەوەی دیوارێكت بەدەوری خۆتدا كێشابێ، ژیانت پڕ دەكەیت لە ئازار و كێشە و گرفت.\nهەر كاتێك لە یەكێك تووڕە و بێزار دەبن، ئەو ناخۆشییە بەر لە هەمووان بەخۆتان دەبڕێ و بەخۆتان دەگات. ئەو كاتەش خەڵكتان خۆش دەوێ و خۆشەویستیتان دەردەبڕن، بەر لە هەمووان دڵی خۆتان خۆش دەكەن.\nكە دڵتان لە یەكێك دێشێ، بیر لەوە بكەنەوە وازهێنان لەو باسە و لەبیركردنی زویربوونەكەت، سوودی هەر بۆ بەرامبەرەكەت نییە، لە راستیدا خۆت یەكەم كەسی سوودی لێ دەبینی.\nچۆن لەوانیتر ببوورین و لە زویربوون خۆ ببوێرین؟\n١. قەبووڵی بكەن كە دڵتان ئێشاوە و زویر بوون. هەقیش بەخۆتان بدەن دڵتان بێشێ، ئەویش هەر لەبەر ئەوەی ئێوە مرۆڤن.\n٢. لەخۆتان بكۆڵنەوە بزانن بۆچی زویر بوون و زویربوون و دڵ ئێشتانەكەتان چەندەیە؟\n٣. بە زمانێكی لێبڕاوانە (بەڵام رێزدارانە و بە حورمەتەوە) بەو كەسەی لێی زویر بوون بڵێن كە دڵتان لێی ئێشاوە.\n٤. بیر لەوەش بكەنەوە، كە ئەوەی دڵتان لێی ئێشاوە، لەوانەیە كێشەیەكی دەروونی یان خەم و گرفتێكی هەبێت.\n٥. لەوانەیە بەرامبەرەكەت تۆی باش نەناسیبێت هەر بۆیەش بەبێ ئەوەی ئاگای لێ بێت، هەڵسوكەوتەكەی دڵی تۆی ئیشاندبێت و دڵگرانی كردبێیت.\n٦. بیر لەوەش بكەنەوە، ئەگەر بەرامبەرەكەت ژیرتر و تێگەیشتووتر بوایە، لەوانەبوو جۆرێكی دیكە بجووڵێتەوە، بەڵام دیارە ئەو زاناتر و چاوكراوەتر نییە.\n٧. وەبیر خۆتی بێنەوە، كە وەها كەسێك بەهۆی سنوورداربوونی تواناكانی خۆیەوە، ئازار دەچێژێت، دوای ئەوە لەخۆتان بپرسن، ئاخۆ دەكرێ هەر لەبەر ئەوەی ئەو ژیرتر و تێگەیشتووتر نییە، لێی خۆش بن؟\n٨. لەبیریشتان بێت، سوودی لێبوردن بۆخۆتان دەگەڕێتەوە نەك بۆ بەرامبەرەكەتان. لێبوردن هەڵبژاردنێكە بۆ هێوری و هێمنی لە ژیاندا. كەواتە بە سوودی خۆتە دڵ ئێشاوییەكەت وەلاوە بنێی، بۆ ئەوەی چێژ لە ژیان وەرگری.


عەفرین: فڕۆكە جەنگییەكانی توركیا بەچڕی بۆردومانی “جندرێس” دەكەن - ئاوێنه\nچوار هاوڵاتی مەدەنی شەهیدبون\nعەفرین: فڕۆكە جەنگییەكانی توركیا بەچڕی بۆردومانی “جندرێس” دەكەن\nفڕۆكە جەنگییەكانی سوپای توركیا بەچڕی بۆردومانی ناوچەی “جندرێس”ی سەر بە عەفرین دەكەن و بەوهۆیەوە 4 هاوڵاتی مەدەنی شەهیدبون.\nئاوێنە: ئاژانسی هاوارنیوز بڵاویكردۆتەوە كە لە سەرلەبەیانی ئەمڕۆ(چوارشەممە)وە سوپای توركیا بەچەندین چەكی قورس و بەفڕۆكەی جەنگی و هەلیكۆپتەر دەستی كردوە بە بۆردومانكردنی گوندەكانی دەوروبەری جندرێس و ناوەندی شارۆچكەكەو تا ئێستاش ئەو بۆردومانانە بەردەوامن.\nئاماژەی بەوەشداوە كە فڕۆكە جەنگییەكانی توركیا ماڵی هاوڵاتیانی مەدەنی دەكەنە ئامانج و لەئەنجامی بۆردومانكردنی گوندنی “میسكەی سەرو”ی سەر بە ناحیەی جندرێس لەلایەن فڕۆكە جەنگیەكانی توركیا چوار هاوڵاتی مەدەنی شەهیدبون.\nهێمای بۆ ئەوەش كردوە كە تیمەكانی مانگی سوری كوردی تەرمی یەكێك لەو شەهیدانەیان هێناوەتە دەرەوە بەڵام هێشتا تەرمی سێ شەهیدەكەی دیكە لەژێر داروپەردوی ماڵە روخاوەكاندان و ناتوانرێت بهێنرێنە دەرەوە ئەوەش بەهۆی بەردەوامی بۆردومانی چڕی توركیا بۆ سەر ناوچەكە.


پۆلیسی هەڵەبجە زانیاری نوێ لەبارەی کوژرانی پۆلیسەکەی لقی 12ی پارتی دەخاتەڕو – سنور میدیا\nپۆلیسی هەڵەبجە زانیاری نوێ لەبارەی کوژرانی پۆلیسەکەی لقی 12ی پارتی دەخاتەڕو\nدوای ئەوەی 5ی ئەم مانگە تەرمی هاوڵاتییەک کە پۆلیسی لقی 12ی پارتی دیموکراتی کوردستان بوو لەنزیک بەڕێوەبەرایەتیی هاتووچۆی هەڵەبجە دۆزرایەوە، ئەمڕۆ هەینی پۆلیسی هەڵەبجە زانیاری نوێی لەبارەی رووداوەکە بڵاوکردەوە و رایگەیاند، پۆلیسەکە بە “هاوکاریی خێزانەکەی” کوژراوە.\nبەرزان عوسمان، وتەبێژی پۆلیسی پارێزگای هەڵەبجە بە رۆژنامەنوسانی راگەیاند، دوێنێ تۆمەتباری سەرەکی رووداوەکە و سێ تۆمەتباری دیکە دەستگیرکراون، تۆمەتباری سەرەکی لە گوندی پاڵەنیا سەر بە شارەدێی تەوێڵە دەستگیرکراوە.\nئاماژەی بەوەشکرد، تۆمەتباری سەرەکی رووداوەکە ناوی “ق. ع. م”ە و تەمەنی 56 ساڵە و دانیشتووی گەڕەکی شارەوانیی هەڵەبجەیە، “تۆمەتبار و تاوانلێکراو پێشتر هاتووچۆ و تێکەڵی هەبووە لەنێوانیاندا و هەندێک کێشە و عاجزی لەنێوانیاندا هەبووە”.\nوتەبێژی پۆلیسی پارێزگای هەڵەبجە ئەوەشی خستەڕو، “هاسەری کوژراو بە شێوەیەک لە شێوەکان دانی بەوەدا ناوە کە هاوکاریی بکوژەکەی کردووە و هاوکاریکردنەکەش بەو شێوەیە کە شەوی رووداوەکە تەلەفۆنی بۆ کردووە بەناوی بردن بۆ سلێمانی بۆ وەرگرتنی سولفە و لە ماڵەوە بردوویەتیە دەرەوە”.


نوێنەرایەتی حکومەتی هەرێمی کوردستان - تاران - نازم دەباغ: ئێران بەشێوەیەكی زیرەكانە كاردانەوەی لەبەرانبەر تیرۆركردنی زانا ئەتۆمییەكە دەبێت\nنازم دەباغ نوێنەری حكومەتی هەرێم لە تاران دەڵێت: كۆماری ئیسلامی ئێران مامەڵەیەكی زیرەكانە و حەكیمانە دەكات لەبەرانبەر تیرۆركردنی زانای ئەتۆمی موحسین فەخری زادە، هەمان شێوەی ئەو مامەڵەیەی دوای كوژرانی قاسم سلێمانی كردی.\nنازم دەباغ دەشڵێت: تیرۆركردنی هەركەسێك بەتایبەت كەسێكی زانا و شارەزا لەهەربوارێك بێت بەتاوانی دەزانم، چونكە ئەو كەسە لەبوارەكەی خۆی دەتوانێت خزمەت بەوڵاتەكەی خۆی و تەنانەت مرۆڤایەتیش بكات، دەمێنێتەوە سەر ئەوەی ئەم سیاسەتە و زاناییە بۆچی بەكاردێت ئەوەش لەروانگەی سەربازی و سیاسییەوە مامەڵەی تایبەتی بۆ دەكرێت.\nقسەكانی نوێنەری حكومەتی هەرێمی كوردستان لەتاران لەمیانی لێدوانێكی بۆ پۆڵەتیك پرێس، ئەوەش دوای ئەوەی رۆژی هەینی ٢٧ی تشرینی دووەمی ٢٠٢٠، موحسین فەخریزادە زانای ئەتۆمی ئێران لە نزیك تاران لە رووداوێكی تەمومژاویدا كوژرا، تا ئێستا بەفەرمی هیچ لایەنێك بەرپرسیارێتی خۆی لە كوشتنەكەی رانەگەیاندووە.\nنازم دەباغ وتیشی دوای رووداوەكە سەرۆككۆماری ئێران هێمای بۆ ئەوەكرد ئێمە وریاین لەكەوتنە داوی ئەمجۆرە كەسانەی، كە پلانی وا دەگێڕن، بەڵام بە دڵنیاییەوە تۆڵەی خۆمان لەو شوێنانە دەكەینەوە، كە ئەم كارەیان كردووە، ئەم لێدوانەی سەرۆككۆماری ئێران كە دەڵێت “ناكەوینە داو” بۆ ئەوەیە چاوەڕێی سیاسەتی تازەی ئەمریكا بكەن بە سەرۆكایەتی جۆبایدن، چونكە لەم كارەدا ئەگەر ئەمریكا تاوانباربێت و دەستی لە پشتییەوە هەبێت تا ئێستا هەر لەژێر فەرمانڕەوایی ترامپە.\nنوێنەری حكومەتی هەرێم باسی لەوەشكرد، لە سەردەمی ترامپ كەسێكی وەك قاسم سلێمانی تیرۆركرا زۆر گەورەتر بوو لەم زانا ئەتۆمییە، بەڵام بینیمان كۆماری ئیسلامی ئێران زیرەكانە سیاسەتی كرد و كارێكی ئەو تۆی نەكرد جگە لە هەندێك پەیام وەك تۆڵە كردنەوە لە ئەمریكییەكان ئێستاش پێم وایە سیاسەتی حەكیمانەی كۆماری ئیسلامی ئێران دەكرێت هەر لەو چوارچێوەیەبێت چاوەڕوان بكات بزانێت لە ئاییندەدا چی روودەدات بەتایبەتی كە جۆبایدن دەسەڵات دەگرێتە دەست، دیارە تەئكید دەكەنەوە لەسەر كەسانی بەرپرس كە فۆكەسەكە زیاتر لەسەر ئیسرائیلە ئەم كارەی ئەنجام دابێت.\nهەروەها نازم دەباغ روونیكردەوە، لە هەموو حاڵەتەكاندا كۆماری ئیسلامی ئێران لە هەوڵی ئەوەدایە كێشەكانی خۆی لە رێگای وتووێژ و گەڕانەوە بۆ رێككەوتنی (5+1) بە بێ مەرجی پێش وەخت چارەسەربكات، بۆیە تیرۆركردنی پیاوێكی وا راستە گرنگە، بەڵام ئەو سیاسەتەی كۆماری ئیسلامی ئێران پەیڕەوی دەكات پێم وایە لە خزمەتی بەرقەراركردنی ئاسایش و هێمنییە لە ناوچەكە.\nRead کد خبر: 2427


بەهرۆز گەڵاڵی سەركردایەتی كورد لە مەترسیەكی گەورە ئاگادار دەكاتەوە – Standard Kurd\nلەلایەن ستاندار Posted on ته‌مموز 9, 2017 3998 جار بینراوە 0 سەرنج\nنوێنەری (ی.ن.ك) لە توركیا لەبارەی پرسی ریفراندۆم و هەڵەی كوشندەی سەركردایەتی لەو پرسە ئاگادار كردۆتەوە، پێیوایە، سەركردایەتی كورد كاری بۆ ریفراندۆم نەكردوە، بۆیە هەموو جیهان دژی وەستانەوەو كار گەیشتۆتە عینادی و مالوێرانی، بۆیە داوا دەكات بەلای كەم جاری ریفراندۆمەكە دوا بخەن ئەگینا كوردستان دەكەوێتە بەردەم سزای هەمە جۆر و شكست و كارەسات.\nپێشووتریش گەڵاڵی وەك یەكەم بەرپرسی باڵا ئەو مەترسیانەی ئاشكرا كردبوو و پێش ئەوەی ئاسۆی سیاسەی دەولی و جیهانی وا بە ئاشكرا دژ بوەستێتەوە، ئێستاش لە ڕێی ستاندەر ئەو داوایە بە دلسۆزیەوە دووبارە دەكاتەوە بۆ سەركردایەتی هەر (پینج لایەن بە یەكێتیشەوە).\nبڵاوکراوەی پێشووشیوعی: لەکۆبونەوەکەی لیژنەی ریفراندۆم داوامانکرد کار بۆ دەوڵەتێکی عەلمانی بکرێت\nبڵاوکراوەی نوێتر(32) ئەندامی سەركردایەتی دژی بەشداری نوینەری یەكیتی لە كۆمیتەی ریفراندۆم وەستانەوە\nPosted on ته‌مموز 17, 2020 0 4068\nPosted on ئاب 11, 2020 0 908


سەبارەت بە چاوی منداڵی ساوا\n28/2/2022 09:27 AM\nد.ماكۆك محه‌مه‌د پزیشكی نه‌خۆشی و نه‌شته‌رگه‌ری چاو بابه‌تێكی بڵاوكردووه‌ته‌وه‌و تێیدا چه‌ندین زانیاری گرنگی سه‌باره‌ت به چاوی منداڵی ساوا ڕوونكردووه‌ته‌وه.\nله بابه‌ته‌كه‌ی د.ماكۆكدا هاتووه كه دوای چه‌ند خوله‌كێك له له‌دایكبوون، زۆرینه‌ی منداڵ چاو ده‌كه‌نه‌وه‌و چاو ده‌گێڕن. به‌ڵام هه‌ندێكجار به‌هۆی هه‌ڵاوساوی پێڵوی چاویانه‌وه ناتوانن به باشی چاو بكه‌نه‌وه. له‌گه‌ڵ ئه‌وه‌شدا چاوی منداڵی ساوا بینایی ته‌ڵخه‌و هه‌تا دووری نیو مه‌تر به‌ڕوونی شته‌كان ده‌بینێت، ئه‌م دوورییه‌ش گونجاوه بۆ ناسینه‌وه‌ی ڕووخساری دایك و باوكی. هه‌روه‌ك چاوی منداڵی كۆرپه دوو پله‌و نیو كزه‌و دواتر به تێپه‌ڕبوونی كات ئاسایی ده‌بێته‌وه.\nئه‌و پزیشكه ڕاشیگه‌یاندووه: چاوی منداڵی تازه‌له‌دایكبوو خێلییه‌كی كه‌می تێدایه‌و به تێپه‌ڕبوونی كات زۆرینه‌یان ڕێكده‌بنه‌وه. ئه‌گه‌ر تیلییه‌كه‌ی زۆربوو یان دوای شه‌ش مانگ هه‌ر تیلی مابوو، پێویسته پزیشكی چاو پشكنینی بۆ بكات. هه‌روه‌ها تۆپه‌ی چاوی منداڵی ساوا نزیكه‌ی 70%ی تۆپه‌ی چاوی كه‌سێكی گه‌وره‌یه‌و هه‌تا ته‌مه‌نی 7 بۆ 8 ساڵی گه‌وره ئه‌بێت، دوای ئه‌و ته‌مه‌نه به‌هه‌مان قه‌باره‌و درێژی ئه‌مێنێته‌وه هه‌تا مردن. ئه‌مه جگه‌له‌وه‌ی ڕه‌شێنه‌ی چاوی منداڵی ساوا نزیكه‌ی 80%ی ڕه‌شێنه‌ی كه‌سێكی گه‌وره‌یه‌و هه‌تا ته‌مه‌نی 3 ساڵی گه‌وره ئه‌بێت، دوای ئه‌و ته‌مه‌نه به‌هه‌مان ئه‌ندازه ئه‌مێنێته‌وه هه‌تا مردن.\nئاماژه‌ی به‌وه‌ش كردووه، ڕه‌شێنه‌ی چاوی ساوا ئاوساوییه‌كی كه‌می تێدایه، بۆیه هه‌ستیارن به ڕووناكی و زیاتر له تاریكی و سێبه‌ردا چاو ده‌كه‌نه‌وه. هه‌روه‌ها منداڵی كۆرپه زیاتر حه‌زیان له ته‌ماشاكردنی شتی جوڵاوه‌و كه‌متر چاو له‌سه‌ر شتێك ڕاده‌گرن.\nڕوونیشیكردووه‌ته‌وه، له چاوی هه‌ندێك منداڵی تازه له‌دایكبوودا په‌ڵه‌یه‌كی سوور له سپێنه‌ی چاویدا دروستده‌بێت وه‌كو نیوه بازنه‌یه‌ك به‌ده‌وری ڕه‌شێنه‌ی چاویدا، ئه‌مه ئاساییه‌و چاره‌سه‌ری ناوێت، هه‌روه‌ها ڕه‌نگی چاوی منداڵی ساوا جێگیر نیه هه‌تا ته‌مه‌نی ده‌گاته نزیكه‌ی 10 مانگ بۆ ساڵێك. هه‌روه‌ك هه‌ندێكجار ڕه‌نگی چاویان شین یان ڕه‌ساسی كاڵه، به‌ڵام دواتر تۆختر ده‌بێته‌وه‌و ده‌گۆڕێت، به‌ڵام زۆرینه‌ی ئه‌و منداڵانه‌ی له ساواییدا ڕه‌نگی چاویان قاوه‌ییه دواتر هه‌ر به‌وشێوه‌یه ده‌مێنێته‌وه.\nد.ماكۆك ئاشكراشیكردووه، منداڵی ساوا فرمێسكی نیه له‌كاتی گریاندا هه‌تا دوو سێ هه‌فته‌ی سه‌ره‌تا، هه‌ندێكیان هه‌تا چه‌ند مانگێك فرمێسكیان نیه‌و ئاساییه، له‌گه‌ڵ ئه‌وه‌شدا فرمێسك و هه‌وكردنی چاوی منداڵ به‌تایبه‌ت له یه‌ك چاویدا نائاساییه‌و نیشانه‌ی نه‌كرانه‌وه‌ی بۆری فرمێسكه، ئه‌مه جگه‌له‌وه‌ی چاوتروكان له منداڵی ساوادا زۆر كه‌مه‌و زۆرجار دایك و باوك هه‌ستی پێناكه‌ن، چونكه هه‌موو خوله‌كێك یه‌ك جار یان دوو جار چاو ده‌تروكێنن. هه‌تا ته‌مه‌نی زیاتر بێت ڕێژه‌ی چاوتروكاندنیشی زیاتر ده‌بێت.


ANF | گەریلا لەجولەمێرگ وشڕنەخ گورزیان لەسوپای تورک وەشاند\nگەریلا لەجولەمێرگ وشڕنەخ گورزیان لەسوپای تورک وەشاند\nگەریلاکانی هەپەگە ویەژاستار لەناوچەی گەڤەری جولەمێرگ و ناوچەی قلبان-ی شڕنەخ لەدژی سوپای داگیرکەری تورک چالاکییان ئەنجامدا. هەپەگە رایگەیاند کە لە گەڤەر سەربازێک کوژراوە، بەڵام ژمارەی کوژراوانی دوژمن لە شڕنەخ نەزانراوە.\nشه‌ممه, 10 Aug 2019, 16:33\nناوەندی راگەیاندنی هێزەکانی پاراستنی گەل-هەپەگە دەربارەی چالاکی گەریلاکانی لەدژی سوپای داگیرکەری تورک راگەیەنراوێکی بڵاوکردەوە.\n'لە گەڤەر سەربازێکی تورک کوژرا'\nلەڕاگەیەنراوەکەی هەپەگەدا هاتووە، " لە چوارچێوەی هەڵمەتی شۆرشگێڕی شەهید باگر وشەهید روونیا هێزەکانی یەژاستار ڕۆژی ٨ی ئاب/١٧ی گەلاوێژ لەدژی سوپای داگیرکەری تورکی داگیرکەر لە سەرگردی سێ سەری چارچەللا-ی ناوچەی گەڤەری جولەمێرگ چالاکییان ئەنجامدا. لەوچالاکییەدا سەربازێکی سوپای تورک کوژرا.\n' بارەگای سەربازی ئیکمال کرایەئامانج'\nڕۆژی ٢ت ئاب/١١ی گەلاوێژ لە کاتژمێر ٠٨:٠٠ هێزەکانی ئێمە لەدژی بارەگای سەربازی ئیکەمال-ی ناوچەی قلێبان-ی شڕنەخ چالاکییان ئەنجامدا.لەوچالاکییەدا سەنگەر وحەشارگەکانی دوژمن کرانە ئامانج، ژمارەی کوژراوانی سوپای تورک نەزانراوە."


وەزیری پەروەردەی عێراق دەستلەکارکێشانەوەى پێشکەشی عەبدولمەهدی کردووە\n1923 جار خوێندراوەتەوە\nبەهۆی تۆمەتبارکردنی بە هاوکاری داعش و کاری "تیرۆر" شەیما حەیالی وەزیری پەروەردەی عێراق دەستلەکارکێشانەوەى داوەتە عادل عەبدولمەهدی و ڕایگەیاندووە، بە هیچ شێوەیە نە خۆی و نەخێزانەکەى دەستیان لە هیچ کارێکى تیرۆرستى نەبووە.\nشەیما حەیالی لە بەیاننامەیەکدا ڕایگەیاندووە، "من پێش هەموو شتێک عێراقیم و سەر بە هیچ حزبێک نەبووم نیم و تەنها لەبەر ئەوەى لەڕووی ئەکادیمییەوە شایستەبووم کراوم بە وەزیری پەروەردە و لە ڕابردووشدا تیرۆرستان ئازاری زۆریان داوین".\nلە وەڵامی ئەو تۆمەتانەى کە ئاراستەى براکەى کراوە کە گوایە هاوکاری داعشی کردووە، ئەو وەزیرە ڕایگەیاندووە، " داعش کە هاتووتە موسڵ هەموو فەرمانبەران و خەڵکی لە ژێر هەڕەشى چەک ترساندووە و براکەی منیش لەو چێوارچێوەیەدا لە فەرمانگەیەکى مەدەنی لە ژێر دەستى داعش کاری کردووە بەڵام بە هیچ شێوەیەک چەکی هەڵنەگرتووە لەگەڵ داعش".\nوەزیری پەروەردەی عێراق وتووشیەتی ، دەستلەکارکێشانەوەى خۆم پێشکەشی سەرۆک وەزیران دەکەم ئەگەر هەر بەڵگەیەک هەبوو لەسەر تێوەگلانمان لەتیرۆر ئەوا با لەکارەکەم دوورخرێمەوە.\nئەمەش لە دوای ئەوە دێت ، لە تۆڕە کۆمەڵایەتیەکان و هەندێک کەناڵی ڕاگەیاندن بڵاوکراوەتەوە کە برایەکى شەیما حەیالی هاوکاری چەکدارانی داعشی کردووە.


هێزەکانی عێراق خێزانەکانی داعش لە کەمپێکی نزیك موسڵ دەپشکنن\nلەنێو بینایەکی نزیك موسڵدا، هێزەکانی عێراق لێپرسینەوە لە ژن و منداڵی چەکدارانی داعش دەکەن و ناسنامەکانیان پشتڕاستدەکەنەوە.\nژنانی ئاوارەی کەمپی بەرتەلە کۆمەکی خۆراکیان پێدەگات لەلایەن حکومەتی عێراقییەوە، لە وێنەیەکدا کە 15 تەمموز بڵاوکراوەتەوە. هێزەکانی عێراق خێزانی چەکدارانی رێکخراوی 'دەوڵەتی ئیسلامی' دەگرن و لێکۆڵینەوەیان لە کەمپەکانی ناوچەکە لەگەڵدا دەکەن. [وێنەکە لە پەیجی فەیسبوکی وەزارەتی کۆچ و کۆچبەران وەرگیراوە]\nلە کەمپێکی نزیك موسڵ کە له‌ژێر پاسەوانییه‌كی زۆردایە، هێزەکانی عێراق لێکۆڵینەوە لە ئەندامانی خێزانی چەکدارانی رێکخراوی "دەوڵەتی ئیسلامی" (داعش) دەکەن.\nکەمپەکە، نزیکەی 15 کیلۆمەتر لە خۆرهەڵاتی موسڵ و لە شارۆچکەی بەرتەلە، تەنیا خێزانی ئەو چەکدارانەی داعشی تێدایە کە هەڵاتوون یان لە شەڕی موسڵدا کوژراون.\nبەرپرسان رایانگەیاند لەنێو کەمپەکەدا، کە 9 تەمموز کرایەوە، هێزەکانی عێراق پشتڕاستی ناسنامەی ئەندامانی خێزانه‌كانی داعش دەکەنه‌وه تا دڵنیابن لەوەی تێوەنەگلاون لە تاوان یان پشتگیریكردنی چەکدارەکان.\nراوێژکاری پارێزگاری نەینەوا دورەید حیکمەت بە دیارونای وت کەمپەکە نزیکەی 1,000 کەسی تێدایە کە "هەموو خزمەتگوزارییەکی تەندروستی و فریاگوزارییان پێدەگات" و لەلایەن بەرپرسانی خۆجێیەوە سەرپەرشتی دەکرێت.\nوتی: "کەمپەکە هاوشێوەی کەمپەکانی دیەکەیە بۆ ئاوارەکان لە شارۆچکەکانی خازه‌ر و گەیارە، چونکە نێوەندی تەندروستی تێدایە بۆ چارەسەری هەموو دۆخەکان و خێزانەکان شمەکی فریاگوزاری و خۆراك و ئاویان پێدەگات."\nوتیشی: "ئەندامانی ئەم خێزانانە زۆربەیان ژنن و مێردەکانیان چەکداربوون لە ریزەکانی داعشدا، لەنێویاندا هەندێکیان سکپڕن و ئەوانیدیکە دایکی منداڵی بچوکن. هەروەها لاو و پیاویان تێدایە."\nهه‌روه‌ها وتی لیژنەیەکی ئەمنیی تایبەت تۆماری تایبەتی ئەم کەسانە رووبه‌ڕووی داتابەیسێك ده‌كه‌نه‌وه کە زانیاری هەواڵگری و شایەتیدانی خەڵکی ناوچەکەی تێدایە.\nپێویستی به بنیاتنانەوە\nحیکمەت جەختیکردەوە لەسەر پێویستی به "نێوەندی چاکسازی بۆ ئەو خێزانانەی بە کردەی تیرۆریزم یان پشتگیریی داعش تاوانبارنەکراون، بەتایبەتی ئەو ژنانەی ناچارکراون هاوسەرگیری لەگەڵ ئەو چەکدارانە بکەن و منداڵیان لەوان بووە".\nوتی ئەم خەڵکە لەگەڵ تیرۆیستاندا ژیاون "بە ماوەیەکی درێژ و بەدەستی ئەوانەوە ئازاریان چەشتووە و رەنگە تاڕادەیەك كه‌وتبێتنه‌ژێر كاریگه‌ریی بە بیروڕا توندڕەوەکانیانه‌وه." وتیشی: "نابێت بەبێ چارەسەری چاکسازی جێبهێڵدرێن و دەبێت تیماری دەروونییان بۆ بکرێت تا یارمەتییان بدات بچنەوە نێو کۆمەڵگە."\nلە 20 حوزەیراندا، ئەنجومەنی قەزای موسڵ دەنگی دا لەسەر "قەدەغەکردنی رێگەدان بە گەڕانەوەی خێزانەکانی داعش بۆ شوێنەکانی خۆیان لە موسڵ و دەرکردنی ئەو خێزانانەی کە ئێستا لە شارەکەدا دەژین".\nبەڵام ئەم بڕیارە کاردانەوەی دوولایەنەی لێکەوتەوە.\nئەندامی ئەنجومەنی پارێزگای نەینەوا حەسەن شەبیب سەبعاوی وتی کێشەی ئەم خێزانانە پەرلەمانی عێراق رووبه‌ڕووی ته‌حه‌دایه‌كی راستەقینه ده‌كاته‌وه کە دەبێت چاره‌سه‌ری بکات.\nبناغەیه‌ك بۆ سەقامگیری\nسەبعاوی وتی: "دەبێت بناغەیه‌ك دابنێین و لەئێستاوە ده‌ستیپێبكه‌ین، بۆ سەقامگیری و دادپەروەری لە [موسڵ] بە بەخشینی ماف بە قوربانیانی تیرۆریزم و لەخۆگرتنی منداڵانی بێتاوانی خێزانەکانی داعش تا لە ژینگەیەکی گۆشەگیردا نەژین و نەبنە توندڕەو یان دوژمنی کۆمەڵگە."\nلەلایەکی دیکەوە، پشتیوانانی قەدەغەکردنه‌كه وەك ئامرازێك دەیبینن بۆ رێگرتن لە کاردانەوە دژی ئەو خێزانانە هه‌ر لەبەرئەوەی پەیوەندییان بە چەکدارانەوە هەبووە.\nئەندامی ئەنجومەنی پارێزگای نەینەوا محەمەد نوری عەبد رەبه وتی: "ترسی گەڕانەوەی ژینگەی گونجاو بۆ تیرۆریستان بەسە بۆ پاساودان بە قەدەغەکردنی گەڕانەوەی خێزانی چەکداران لەئێستادا."\nره‌به بە دیارونای وت: "ئەگەری گەڕانەوە هەیە، بەڵام تەنیا دوای تەواوکردنی پرۆسەی پشکنینی [ئەمنی] و جیاکردنەوەی بێتاوانان لەوانەی دەستیان بە خوێن سوورە یان یارمەتی ئه‌و خزمانه‌ی خۆیان داوه كه سه‌ربه داعش بوون لە ئەنجامدانی تاوانەکانیاندا."\nوتی لە کەمپەکەدا، خێزانەکانی داعش "پارێزراون و بە وردی چاودێری ده‌كرێن لەلایەن بەرپرسانی ئەمنی و كاربه‌ده‌ستانی ناوخۆییه‌وه".\nوتیشی ئەوان بە پرۆسەیەکی لێپرسینەوە و لێکۆڵینەوەدا دەڕۆن بۆ دڵنیابوون لەوەی پاکن لەڕووی ئەمنییەوە و ئاماژەی بەوەشکرد "گەر بێتاوانییان بەڕاستی سەلمێنرا، بێگومان دەگەڕێنەوە بۆ ژیان لەنێو خەڵکدا".\nتکایە ئاگادارمان بکەنەوە سەبارەت بە خێزانی ئەندامانی داعش لە وڵاتە عەرەبییەکانەوە. ئەوان کەی دەگەڕێنەوە وڵاتەکانیان؟ ئێمە چاوەڕێی گەڕانەوەی ئەوانەین کە هەڵخەڵەتێنراون. داوا لە خوا دەکەم بیانحەسێنێتەوە.\nرەمەزان خۆبەخشان هاندەدات کۆمەکی ئاوارەکان بکەن لە بەغدا\nبەرپرسان دەڵێن کەمپێکی بەغدا کە نشینگەی ئەو خێزانانەیە لە داعش هەڵاتوون، کۆمەكی بەرچاوی پێدەگات لەلایەن خۆبەخشانەوە، لەکاتی مانگی رەمەزاندا.


چاپکردنی کتێبی ڕەنگکردنی سفارشتی بۆ چاپ کردنی کتێبی ڕەنگکردنی منداڵان چاپ کردنی چین\nچاپکردنی کتێبی رەنگکردنی ئاسایی بۆ منداڵان\nئه م کتێبه ڕەنگکردنه سه باره ت به ئاژه ڵانی ئاژه ڵان, ئەمە وا لە منداڵان دەکات هەست بە سەرنج ڕاکێش بکەن کاتێک کتێبەکان ڕەنگ دەکەن\nکتێبە ڕەنگاو ڕەنگەکان ڕێگە بە منداڵان دەدەن کە داهێنان بکەن و گەشە بە خەیاڵ و توانای خۆیان بدەن سەبارەت بە ڕەنگکردن یان دیزاینکردن .\nکتێبه ڕەنگه کان ڕێ به منداڵان ده ده ن که له ڕووی ڕەنگکردن و دیزاینه وه ئه و خەیاڵو توانایه ی خۆیان به ده ست به ده ن. هەروەها دەتوانێت منداڵان فێر بکات دەربارەی بابەتی تایبەت بە ئاسانی بە خۆشی و گاڵتەکردن.\nقەبارەی کتێب: 230*190mm\nپەڕەکانی کتێب: 16P\nپەڕەی ئۆفسێتی دەقی-140gsm


وێنە..لە هەولێر یادی لەدایكبوونی پێغەمبەری ئیسلام بەرز ڕادەگیرێت – تۆڕی میدیایی خەڵک\nئەمڕۆ لە شاری هەولێر ساڵیادی لەدایكبوونی پێغەمبەری ئیسلامی محمە (درودی خوای لەسەر بێت) دەكرێتەوە.\nبە هەزاران هاووڵاتی بەبۆنەی خۆشەویستییان بۆ پێغەمبەر ڕژاونەتەسەر شەقامەكان و بە ناردنی سڵاوات پەیمان نوێ دەكەنەوە.\nوەزیری سامانە سروشتییەكان: كێشەی گرانی بەنزین چارەسەر كرا


45 هەزار ڕۆناڵدۆ ئامادەی سانتياگۆ بێرنابيۆ دەبن\nپاش ئەوەی بەهۆی پێکانێکی سوکەوە کرستيانۆ ڕۆۆناڵدۆی ياريزانی يانەی شاهانە ئامادەی يارييەکەی يانەکەی نابێت بەرامبەر بە گەڵەتەسەرای تورکی لە خولی پاڵەوانەکانی ئەوروپا، هاندەران بە ماسکی ڕۆناڵدۆوە دەچنە ياريگا.\nڕۆژنامەکانی ئيسپانيا بڵاويان کردەوە هاندەرانی يانەی شاهانە بەنيازن بە ماسکی ڕۆناڵدۆوە بێنە ناو ياريگا و ئامادەی يارييەکە بن ، هەروەها دروشمێکی تايبەت بەخۆيان هەڵگرتووە لەژێر ناونيشانی " هەموومان ڕۆناڵدۆين " ، وەکو ڕێزێک بۆ ڕۆناڵد کە ناتوانێت بەشداری لە يارييەکەدا بکات.\nژماره‌ی بینین : 3802\n2 دلاوه‌ر قه‌ره‌داغی\n6 پارتی دیموکراتی کوردستان\nلە سەر هێڵە ئێستا : 1961


ژیان لە فەرهەنگدا : هەرێم سەڵاح\nکورد وه‌ک نه‌ته‌وه له هونه‌ری گۆرانی و موزیکدا ده‌وڵه‌مه‌نده و به‌رده‌وامیش له‌م ژانره فه‌رهه‌نگییه‌یدا هونه‌رمه‌ندی داهێنه‌ری هه‌بووه.\nگۆرانی و موزیک ئەو ژانرەیە کە هەموومان بەبێ جیاوازی تەمەن لەگەڵیاندا دەژین و زۆر جاریش دەمانخەنە بیرکردنەوەیەکی قوڵ، قوڵتر لەوەی کە بە خەیاڵیشدا دێت.\nئەوەی نەکرێت بە پێوانە لەم ژانرە فەرهەنگییەدا، تەمەنە. تەمەن هەرگیز نابێتە مایەی ناساندنی هونەرمەندێک یانیش داهێنانی ئەو هونەرمەندانەی بەشوێن مانەوەی هونەرەکەیانن بە زیندوویی.\nگوێم لە چەند سترانێکی (هەرێم سەڵاح) گرت، دەستبەجێ ئەو هەستەم لەلا دروست بوو چریکەیەکە دەخوازێت لە کانیاوەکەی قولەی ڕانیە سازگارتر بێت و لە ڕێدایە تا بارگەی خۆی لەسەر کێوەڕەش بخات و لەوێوە سەیری خەمەکانی نیشتمان بکات و بە ئاواز و گۆرانی بیانلاوێنێتەوە.\nگەر بە هەڵەدا نەچووبم ڕۆماننوس بوزورگی عەلەوی دەڵێتمرۆڤ بە‌رلە‌وە‌ی ھە‌رشتێک بێت، پێویستە مرۆڤ بێت، ئەمەش بەو مانایەیە بتوانرێت بەها جوان و پیرۆزەکانی مرۆڤایەتی بپارێزیت و هەمیشە لە گەیاندنی پەیامە جوانەکانەوە بتوانیت پەیوەندییە تۆکمەکان لە کۆمەڵگای مرۆڤایەتیدا بهێڵیتەوە، جا ئازیزانم لێتانی کاتێک زیاتر ڕۆچوومە ناو گۆرانییەکانی هونەرمەند (هەرێم سەڵاح) هەستم کرد ئەم هونەرمەندەمان شان بە شانی پاراستنی هونەرەکەی دەشخوازێت مرۆڤ بێت بە هەموو جوانییەکانییەوە.\nبەلای هەندێک لە لێکۆڵەرەوانی بواری موزیک، گۆرانی کوردی لە قەیراندایە و دەشڵێن لە ڕەوشێکی شپرزەیی و پەڕتەوازەیی و بێ بەرنامەییدا تەمەنی خۆی بەسەر دەبات، لە دەمێکدا هەندێکیش جەخت دەکەنەوە لەوەی وەک دەڵێن؛ نا گۆرانی و موزیکی کوردی بە کاوەخۆ هەنگاوی خۆی دەنێت و زۆرێک لە هونەرمەندان لە هەوڵدان لەگەڵ پێشکەوتنی جیهانیانەی گۆرانیدا ئەمانیش هەنگاوی خۆیان بنێن و دەشڵێن توانراوە تا ئەندازەیەک هەنگاوی بابەتیانە بنرێت لەم ڕوواەوە.\nبەڵام هەردوو ڕوانینەکە کۆکن لەسەر ئەوەی هەنگاوەکان بە هەر ئاڕاستەیەکیاندا بێت نابێت تایبەتمەندێتییەکانی گۆرانی کوردی لە دەست بدرێت.\nله هه‌موو بواره فه‌رهه‌نگیه‌کاندا ململانێی نێوان نه‌وه‌ی نوێ و کۆن هه‌بووه، به‌ڵام ئایا توانراوه یه‌کتر بسڕنه‌وه؟\nئایا ئه‌م هونه‌رمه‌نده‌مان بۆ ده‌بێته گۆرانیبێژ و ده‌یه‌وێت چیمان پێ ببه‌خشێت؟\nئایا (هه‌رێم سه‌ڵاح) چه‌ندێک وابه‌سته‌یه به هونه‌ری گۆرانیبێژانی پێش خۆی؟\nچی ده‌بێته هۆی ئه‌وه‌ی بڵێین ئه‌مه گۆرانییه‌کی نوێیه و ئه‌مه‌ی تریشیان کۆن؟\nئایا ده‌کرێت  جوگرافیاببێته پێوانه‌یه‌ک بۆ جیاکردنه‌وه‌ی گۆرانییه‌کان؟\nئایا گۆرانی نوێ ده‌توانێت پارێزگاری له ڕه‌سه‌نایه‌تی گۆرانی کوردی بکات؟\n(هه‌رێم سه‌ڵاح) هونه‌رمه‌ند له به‌رنامه‌ی (ژیان له فه‌رهه‌نگدا) وه‌ڵامی ئه‌م پرسیارانه و پرسیار و سه‌رنجه‌کانی ئێوه‌ی ئازیزیش ده‌داته‌وه:


كۆنفرانسی ساڵانه‌ی كۆمه‌ڵه‌ی مافی مرۆڤی كوردستان – ژنێڤ له سه‌ر پرسی نه‌ته‌وه‌كانی ئێران له نه‌ته‌وه‌یه‌كگرتووه‌كان به به‌شداری ئه‌حمه‌د شه‌هید | Roji Kurd ڕۆژی کورد\nماڵەوە ڕۆژهه‌ڵاتی ناوه‌ڕاست ئێران كۆنفرانسی ساڵانه‌ی كۆمه‌ڵه‌ی مافی مرۆڤی كوردستان – ژنێڤ له سه‌ر پرسی نه‌ته‌وه‌كانی...\nكۆنفرانسی ساڵانه‌ی كۆمه‌ڵه‌ی مافی مرۆڤی كوردستان – ژنێڤ له سه‌ر پرسی نه‌ته‌وه‌كانی ئێران له نه‌ته‌وه‌یه‌كگرتووه‌كان به به‌شداری ئه‌حمه‌د شه‌هید\nڕۆژی هه‌ینی ١١ مارسی ٢٠١٦، كۆمه‌ڵه‌ی مافی مرۆڤی كوردستانی ئێران – ژنێڤ، كونفرانسی ساڵانه‌ی خۆی له سه‌ر پرسی نه‌ته‌وه‌كان و كه‌مایه‌تی یه ئاینیه‌كان له ئێران به به‌شداری ئه‌حمه‌د شه‌هید ڕاپۆرتێری تایبه‌تی نه‌ته‌وه‌یه‌كگرتووه‌كان له ٣١هه‌مین خولی كۆبوونه‌وه‌كانی شوورای مافی مرۆڤ له نه‌ته‌وه‌یه‌كگرتووه‌كان له ژنێڤ به‌ڕێوه‌برد.\nكۆنفرانسه‌كه هاوكاته له‌گه‌ڵ بڵاوبوونه‌وه‌ی ڕاپۆرتی ساڵانه‌ی ئه‌حمه‌د شه‌هید له سه‌ر پرسی مافی مرۆڤ له ئێران و هه‌روه‌ها ڕاپۆرتی كۆمه‌ڵه‌ی مافی مرۆڤی كوردستان.\nسه‌ره‌تا كۆبوونه‌وه‌كه له لایه‌ن ته‌یموور ئه‌لیاسی نوێنه‌ری كۆمه‌ڵه‌ی مافی مرۆڤی كاردستان – ژنێڤ له نه‌ته‌وه‌یه‌كگرتووه‌كان پاش به خێرهاتن كردنی میوانه‌كان به تایبه‌ت ئه‌حمه‌د شه‌هید و خاتوو ” ژێرالدین ساڤاری” ئه‌ندام پارله‌مانی سویسی و جێگری سه‌رۆكی پارتی سۆسیالوست سویس، وتارێكی له سه‌ر سیاسه‌تی سه‌ركوت و دژی مرۆیی كۆماری ئیسلامی ئێران دژی نه‌ته‌وه‌كانی ئێران به تایبه‌ت كورد پێشكه‌شكرد.\nناوبراو له وتاره‌كه‌یدا سیاسه‌تی كۆماری ئیسلامی وه‌ك سیاسه‌تی دژی گه‌لی كورد له كاتی سه‌ره‌تای شۆڕشه‌وه تاكو ئێستا وه‌سف كرد و ڕایگه‌یاند كه یاسای بنه‌ڕه‌تی ئێران به تایبه‌ت ماده‌كانی ١، ٤، ١٥ و ١١٥ هه‌موو نه‌ته‌وه‌كانی كورد، به‌لووچ و عه‌ره‌بی – ئه‌هواز له هه‌موو مافه بنه‌ڕه‌تییه‌كان وه‌ك به‌شداری له ده‌سڵات، خوێندن به زمانی دایك و هتد بێبه‌شده‌كات. له درێژه‌ی قسه‌كانی دا، ئه‌لیاسی باسی كوشتنی كۆڵبه‌ران، له سێداره‌دانی تێكۆشه‌رانی كورد كه زیاترین ڕێژه‌ی ئیعدامه‌كان پێكدێنن كرد.\nپاشان ئه‌حمه‌د شه‌هید ڕاپۆرتێری نه‌ته‌وه‌یه‌كگرتووه‌كان بۆ ئێران وتارێكی له سه‌ر پێشێلكاریه‌كانی مافی مرۆڤ له ئێران به گشتی و به تایبه‌تی سیاسه‌تی كۆماری ئیسلامی دژی نه‌ته‌وه‌كان و كه‌مایه‌تیه ئاینیه‌كان پێشكه‌ش كرد. ڕاپۆرتێری نه‌ته‌وه‌یه‌كگرتووه‌كان ڕایگه‌یاند كه سیاسه‌تی كۆماری ئیسلامی له یاسا و له كرده‌وه‌دا دژی كه‌مایه‌تیه‌كانه و له سێداره‌دانی تێكۆشه‌رانی كولتوری كوردی وه‌ك نموونه هێنایه‌وه و ئاماژه‌ی به‌وه‌كرد كه تێكۆشه‌رانی كولتوری و لایه‌نگرانی خوێندنی به زمانی كوردی ده‌گیردرێن و به تاوانی “مه‌ترسی له سه‌ر ئه‌منیه‌تی میللی” زیندانی ده‌كرێن و له سێداره‌ده‌درێن. ئه‌حمه‌د شه‌هید له درێژه‌ی قسه‌كانی دا باسی كوشتنی كۆڵبه‌رانی كوردی كرد كه هه‌تا پێچه‌وانی یاساكنی كۆماری ئیسلامیه. له درێژی كونفرانسه‌كه‌دا، خاتوو “ژێڕەددین ساڤاری” پارله‌مانتێری به ناوبانگی سویسی و جێگری سه‌رۆكی پارتی سوسیالیستی سویس وتارێكی له سه‌ر فیدرالیسم وه‌ك باشترین سیسته‌می ده‌وڵه‌تداری بۆ ئێران پێشكه‌ش كرد و ڕایگه‌یاند كه ئێران وڵاتێكی فره نه‌ته‌وه‌ی وه‌ك وڵاتی سویسه و ده‌توانێ له ته‌جروبه‌ی سویس كه‌ڵك وه‌ربگرێت. ئێران ده‌بێت ریفۆرمیێكی بنه‌ڕه‌تی له سیسته‌می خوێندن، له یاسای بنه‌ڕه‌تی وڵات و ئاڵ و گۆڕێكی بنه‌ڕه‌تی له سیسته‌می ئابووری ئه‌نجام بدات.\nله به‌شێكی دیكه‌ی كونفرانسه‌كه، خاتوو` دیان عه‌لای` نوێنه‌ری به‌هایه‌كان قسه‌ی كرد و ناوبراو باسی سیاسه‌تی توندی كۆماری ئیسلامی ئێران دژی به‌هایه‌كان له ئێران به تایبه‌ت له پێوه‌ندی خوێندن و كار و هه‌روه‌ها پێشگیری له چالاكی ئاینی به‌هایه‌كان كرد. شایانی باسه كه نوێنه‌ری دایمی وڵاتانی كانه‌دا، سویس، نه‌روژ، مه‌كسیك، ئه‌مریكا، چیلی، كۆلۆمبی، سوێد و چه‌ندین وڵاتی دیكه به‌شداربوون و كونفرانسه‌كه له لایه‌ن چه‌ندین ناوه‌ندی میدیای دونیا ڕووماڵ كرا\nبابەتی پێشووعەلی عەونی: ئەمساڵ ریفراندۆمی سەربەخۆیی کوردستان بەڕێوە دەچێ\nبابەتی دواترلە پاریس پێشانگایەک لە وێنەی ژنانی کورد بە بۆنەی ٨ی مارس کراوە


بەشێک لە لایەنە شیعەکان بە سەدریشەوە بە کاندیدکردنى هۆشیار زێباری رازی نین\n12/01/2022 7057 جار خوێندراوه‌ته‌وه\nپارتى دواجار کاندیدی خۆى بۆ پۆستى سەرۆک کۆمار دیاریکرد کە هۆشیار زێبارییە، بەڵام زۆرینەى لایەنە شیعەکان بە رەوتى سەدریشەوە بە کاندیدکردنى هۆشیار زێباری رازی نین.\nئێوارەى ئەمڕۆ بەشێک لە میدیاکانى عێراق بڵاویانکردەوە کە هۆشیار زێباری فۆڕمى کاندیدی پۆستى سەرۆک کۆمارى پڕکردوەتەوەو بە فەرمى لەلایەن پارتییەوە بۆ ئەو پۆستە کاندید کراوە.\nدوای دیاریکردنى هۆشیار زێباری بۆ پۆستى سەرۆک کۆمار، میدیاکانى نزیک لەلایەنە شیعەکان لە زارى چەند سەرچاوەیەکەوە بڵاویانکردەوە، کە ئەو لایەنە شیعانەى کە پێگەى بەهێزیان هەیە بە کاندیدەکەى پارتى رازی نین و هۆکارەکەش ئەوەیە کە هۆشیار زێباری پێشتر لە پۆستە جیاوازەکانى حکومەتى عێراق تاقیکراوەتەوەو چەندین تۆمەتى گەندەڵی دراوەتە پاڵ، بۆیە لە پۆستى وەزیری داراییش دوور خرایەوە.\nهەروەها ئاماژەیان بەوەشکردوە، تەنانەت ئەو لایەنە شیعانەى کە لە پارتییەوە نزیکن و بە رەوتی سەدریشەوە بە کاندیدکردنی هۆشیار زێباری رازی نین و پێیانوایە یەکێک بووە لەو وەزیرانەى کە کاتى خۆی سەدر داوای سەندنەوەى متمانەى کردوە لێی.\nبەپێی هەواڵی ئەو میدیایانە بێت، رەوتى سەدر پارتی ئاگادار کردوەتەوە کە لەجیاتى هۆشیار زێبارى کەسێکى دیکە کاندید بکات، بەڵام پارتى هەر سوربووە لەسەر کاندیدکردنى ناوبراو.\nسەبارەت بەوەى کە کاندیدکردنى هۆشیار زێباری کێشە بۆ رێکەوتنى پارتى و سەدر دروست دەکات یان نا، ئەو سەرچاوانەى قسەیان بۆ بەشێک لە میدیا عێراقییەکان کردوە رایانگەیاندوە، ئەو پرسە هیچ کێشەو گرفتێک بۆ رێکەوتنەکەیان دروست ناکات، چونکە سەدر پێکهێنانى حکومەتى زۆرینەى بەلاوە گرنگترە لە کاندیدکردنى زێباری، بەڵام ئەگەری زۆرە سەدر پەرلەمانتارەکانى ئازاد بکات لە دەنگدان بە هەر کاندیدێکى سەرۆک کۆمار.\nلەئێستادا هۆشیار زێباری کاندیدی پارتى دیموکراتى کوردستان و بەرهەم ساڵح کاندیدی یەکێتى نیشتیمانى کوردستانە، هاوکات چەند کەسێکى دیکەش وەک سەربەخۆ بڕیارە خۆیان بۆ ئەو پۆستە کاندید بکەن.


* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (9,735) پەڕتووک | | |\n👫 ماجید شالیار\nناوم ماجد شالیارە، لە ساڵ 1965 لە شار خانەقین پەیا بویمە، و خوەنستن ئامادەیی هەر لەی شارە تەواوکردمە و لە ساڵ 1990 کۆلیج هونەرەیل جوان لە بەغدا تەواوکردمە، چوار پێشانگا یا مەعرەز تایبەت دیرم، یەکم لە ساڵ 2001 لە بەغدا و دویم لە ساڵ 2002 لە بەغدا لە هۆڵ دجلە و سێیم لە ساڵ 2005 لە توونس لە دار الجلد، چوارمیش لە ساڵ 2006 لە ئوردن لە هۆڵ ئۆرفەلی، بیجگە دەیان پیشانگای هاوبەش لە ناو و لە دەیشت عیراق...ئەندامم لە سەندیکای هونەرمەندەیل عیراق، و کوومەڵەی ڕووشنهویری کوردی، و کوومەڵەی فۆتۆگرافەیل عیراقی، ئ\n- پارتی دیموکراتی گەلان هەدەپە رایگەیاند، تەنیا لە جۆڵەمێرگی باکووری کوردستان هەشت هەزار ناو کە بوونیان نییە و هیچ ناونیشانێکیان دیارنییە و نیشتەجێی ئەم شارەش نین، ناویان خراوەتەسەر تۆماری دەنگدەرانی جۆڵەمێرگ.\n- بنەماڵەی عەبدوڵڵا ئۆجەلان و 3 زیندانیی تر لە دوورگەی ئیمراڵی بۆ ئەوەی بڕۆن بۆ ئیمراڵی و چاویان بە ئۆجالان و زیندانییەکانی تر بکەوێت، سەردانی داواکاری گشتی بورسایان کرد.\n- هەریەکە لە عیرفان سابای، مەرڤان ئۆرهان و عەبدوڵا ئۆزکان لە چوارەمین دادگەی سزا قورسەکانی وا\n👫 زەینەب ڕەئوف - زەینەب خان کچە کورد\nزەینەب خان ناسراو بە کچە کورد کچی مەلا ڕەئوف ئەفەندی کوڕی مەحمود ئەفەندی کوڕی مەلا سەعدی لە بنەماڵەی خادم سوجادەیە. ڕۆژی 21-03-1900 لەگەڕەکی بەفری قەندی شاری کۆیە لەبنەماڵەیەکی ئایینی و خوێندەوار و نیشتمانپەروەر و ڕۆشنبیر دایکبووە.\nزەینەب خان هەتا پۆلی شەشی سەرەتایی لە بەغدا خوێندوویەتی، دواتر باوکی زەینەب خانی هێناوەت\n📊 بابەت 206,767 | وێنە 51,154 | پەڕتووک PDF 9,735 | فایلی پەیوەندیدار 28,702 | 📼 ڤیدیۆ 133 | 🗄 سەرچاوەکان 10,550 |\n👁 ئەم بابەتە 4,270,100 جار بینراوە\nکوردیی ناوەڕاست 139,307 %67.37\nKurmancî - Kurdîy Bakûr 45,403 %21.95\nعربي 9,533 %4.61\nکرمانجی - کوردیی باکوور 4,598 %2.22\nهەورامی 3,730 %1.80\nEnglish 1,662 %0.80\nفارسی 1,168 %0.56\nDeutsch 148 %0.07\n🔤 وشە و دەستەواژە 87,412 %42.27\n👫 کەسایەتییەکان 23,947 %11.58\n📕 پەڕتووکخانە 20,119 %9.73\n✌ شەهیدان 18,301 %8.85\n🏰 شوێنەکان 13,778 %6.66\n📅 رێکەوت و رووداو (کڕۆنۆلۆژیا) 9,737 %4.70\n💬 پەند و ئیدیۆم 7,383 %3.57\n📷 وێنە و پێناس 4,656 %2.25\n📊 ئامار و راپرسی 4,466 %2.15\n📝 بەڵگەنامەکان 4,399 %2.12\n🚼 ناوی کوردی 4,274 %2.06\n📖 کورتەباس 2,055 %0.99\n☂ پارت و رێکخراوەکان 1,463 %0.70\n🔣 هەمەجۆرە 1,146 %0.55\n📄 بڵاوکراوەکان (گۆڤار، رۆژنامە و ...) 912 %0.44\n😊 گاڵتەوگەپ 707 %0.34\n💚 ئەنفالکراوان 422 %0.20\n🌳 ژینگەی کوردستان 37 %0.01\n📩 هاوڕێ باخەوان 103,818 %50.21\n📩 زریان سەرچناری 50,170 %24.26\n📩 مانو بەرزنجی 20,184 %9.76\n📩 سەریاس ئەحمەد 12,728 %6.15\n📩 نالیا ئیبراهیم 1,478 %0.71\n📩 ئاراس ئیلنجاغی 1,168 %0.56\n📩 ئەڤین ئیبراهیم فەتاح 667 %0.32